title: Tamminkainen

text: Toukat elävät lahoavian puiden, pääasiassa tammien ("Quercus robur"), sisällä puuainesta syöden ja toukkakehitys kestää neljästä kuuteen vuotta. Yhden gramman painoinen toukka voi nauttia yli 22 cm³ puuta vuorokaudessa ja sen ruuansulatusta auttaa suolistossa elävä, selluloosaa hajottava bakteerikanta. Toukka kykenee tuottamaan ääntä eturaajojensa avulla, mutta tämän merkitystä ei tunneta. Täysikasvuiset toukat koteloituvat maaperään ja kotelovaihe kestää noin kolme kuukautta.


title: Väinö Kunnas

text: Väinö ”Wäinö-Ilmari” Kunnas (12. huhtikuuta 1896 Viipuri – 10. helmikuuta 1929 Helsinki) oli suomalainen taidemaalari. Hän oli tyyliltään ekspressionisti ja kuului myös modernistina Tulenkantajiin ryhmän ainoana taidemaalarina. Kunnas kuvasi teoksissaan kaupunkiympäristöä ja maalasi myös paljon muotokuvia ja henkilöhahmoja. Taidemaalarin työn ohella hän toimi piirtäjänä arkkitehtitoimistoissa.


title: Väinö Kunnas

text: Viipurissa syntynyt Kunnas valmistui Sortavalan käsityöläiskoulusta, ja opiskeli sen jälkeen Viipurin taiteenystäväin piirustuskoulussa vuosina 1912–1917. Opintojaan hän rahoitti työskentelemällä piirtäjänä ja konttoristina Uno Ullbergin arkkitehtitoimistossa, lisäksi Kunnas oli koristemaalarina Viipurissa ja Pietarissa. Hän oli myös musikaalisesti lahjakas ja opiskeli säveltämistä Toivo Kuulan johdolla.


title: Väinö Kunnas

text: Vuoden 1918 sisällissodassa Kunnas taisteli punakaartin riveissä Karjalan rintamalla, ja joutui Viipurin taistelun jälkeen vankileirille. Hänet vapautettiin parin viikon kuluttua toukokuun puolivälissä, kun Ullberg ryhtyi Kunnaksen takaajaksi ja otti hänet jälleen töihin toimistoonsa. Viipurin piirustuskoulussa Kunnas kuitenkin koki joutuneensa syrjityksi punaisen taustansa vuoksi, erityisesti koulun johtajan Rurik Lindquistin taholta, ja päätti muuttaa Helsinkiin vuonna 1920.


title: Väinö Kunnas

text: Helsingissä hän opiskeli Suomen Taideyhdistyksen piirustuskoulussa vuodet 1920–1921. Samalla Kunnas tutustui pääkaupungin kirjailijapiireihin ja harkitsi myös itse alanvaihtoa kirjailijaksi. Vuonna 1924 hän sai viipurilaisen vuorineuvoksen Seth Sohlbergin stipendin ja jatkoi uraansa taidemaalarina. Stipendistään huolimatta Kunnas joutui kuitenkin työskentelemään rakennuspiirtäjänä J. S. Sirénin arkkitehtitoimistossa. Tulenkantajiin tutustuttuaan hän kuvitti muun muassa vuoden 1926 "Tulenkantajat-albumin" ja maalasi muotokuvia useista ryhmään kuuluneista kirjailijoista. Kunnasta pidetään myös Olavi Paavolaisen ohella toisena ryhmän taidefilosofian luojista.


title: Väinö Kunnas

text: Väinö Kunnas kuoli helmikuussa 1929 keuhkokuumeeseen Marian sairaalassa vain muutaman päivän sairastettuaan.


title: Väinö Kunnas

text: Kunnaksen vanhemmat olivat maalari Mikko Kunnas (alk. Keränen) ja Helena Varonen. Vuonna 1924 hän avioitui taidemaalari Sylvi Alice Karlssonin kanssa. Heidän samana vuonna syntynyt tyttärensä on kirjailija Kirsi Kunnas.


title: Jerit

text: Jerit ("Neomixis") on herttujen heimoon kuuluva varpuslintusuku. Jerejä on kolme lajia, jotka joskus luokitellaan kuuluviksi joko timalien tai kerttujen heimoon. Jerit ovat Madagaskarin kotoperäisiä lajeja.


title: Juhana V

text:
Hän hallitsi Portugalia vuoden 1707 alusta kuolemaansa saakka. Hän oli vanhan isänsä toisen avioliiton lapsi ja nousi valtaan jo 17-vuotiaana. Hänen pitkän valtakautensa aikana valtio rikastui entisestään, kun Brasiliasta tuotettiin kultaa ja timantteja, joista viidennes oli tilitettävä valtiolle.
Hän toteutti monia näyttäviä rakennusprojekteja, joista komein on Mafran kuninkaallinen palatsi. Hän teetti myös Coimbran yliopistolle kirjaston ja Lissaboniin akveduktin, joka toi kaupunkiin juomavettä. Suuret rahavarat mahdollistivat sen, että Juhana saattoi hallita yksinvaltiaana kutsumatta kansalliskokousta kertaakaan koolle.


title: Tekniikan päivät

text: Tekniikan päivät on kansantajuinen suomalainen tiedetapahtuma, joka esittelee tekniikkaa ja luonnontieteitä sekä haluaa herättää keskustelua tekniikan paikasta maailmassa. Se on tarkoitettu tiedeyhteisöjen lisäksi myös suurelle yleisölle. Tapahtuma järjestetään joka toinen vuosi vuorotellen Tieteen päivien kanssa.


title: Tekniikan päivät

text: Tekniikan päivät on suunnattu korkeakoulu-, ammattikorkeakoulu- ja lukio-opiskelijoille, opettajille ja opinto-ohjaajille, yliopistojen ja erilaisten tiedeyhteisöjen henkilökunnalle, alalla toimiville yrityksille, muille toimijoille ja järjestöille sekä suurelle yleisölle.


title: Tekniikan päivät

text: Ensimmäiset Tekniikan päivät järjestettiin Dipolissa 15.-16. tammikuuta 2008 Teknillisen korkeakoulun 100-vuotisjuhlavuoden kunniaksi. Tuolloin tapahtuman teemana oli vesi ("Veden varassa - valoa vedessä"). Toisilla, 14.-15. tammikuuta 2010 järjestetyillä Tekniikan päivillä aiheena oli tuli ("Tulta päin!"), toinen Aristoteleen neljästä peruselementistä.


title: Tekniikan päivät

text: Tekniikan päivät on vuodesta 2010 järjestänyt Tekniikan Akatemia -säätiö.


title: Virtakerttuset

text: Virtakerttuset ("Bathmocercus") on herttujen heimoon kuuluva afrikkalainen varpuslintusuku, joka usein luetaan kuuluvaksi kerttujen heimoon. Suvussa on kaksi lajia.


title: Gustav Schäfer (muusikko)

text: Gustav Klaus Wolfgang Schäfer (s. 8. syyskuuta 1988 Magdeburg) on saksalainen rumpali. Hän soittaa Tokio Hotel -yhtyeessä. Hän päätyi bändiin tavattuaan muut bändin tulevat jäsenet Bill ja Tom Kaulitzin sekä jo silloisen kaverinsa Georg Listingin Billin ja Tomin ns. keikalla. Sittemmin bändi on menestys on levinnyt useisiin maihin. Schäfer on kotoisin Magdeburgista, toisin kuin muut yhtyeen jäsenet. Hän aloitti rumpujen soittamisen 5-vuotiaana. Schäferin lempibändi on Metallica ja idoli samaisen bändin rumpali Lars Ulrich.


title: Seitsemän kertaa

text: Seitsemän kertaa on vuonna 1990 julkaistu Vesa-Matti Loirin albumi.


title: Lamon Brewster

text: Lamon Tajuan Brewster (s. 5. kesäkuuta 1973 Indianapolis, Indiana) on uransa lopettanut yhdysvaltalainen raskaansarjan nyrkkeilijä. Amatöörinä hän saavutti hopeaa 1995 Pan-Amerikan kisoissa Mar de Platassa ja ammattilaisena hän voitti WBO:n raskaansarjan maailmanmestaruuden.


title: Lamon Brewster

text: Vuonna 1995 Brewster saavutti Yhdysvaltain amatöörien raskaansarjan mestaruuden. Samana vuonna Pan-Amerikan kisoissa Mar de Platassa, Argentiinassa, hän saavutti hopeaa. Hän voitti puertoricolaisen Moises Rolonin pisteillä, mutta hävisi loppuottelussa kuubalaiselle Félix Savónille keskeytyksellä toisessa erässä.


title: Lamon Brewster

text: Brewster ei päässyt Atlantan olympialaisiin vuonna 1996 maansa edustajaksi hävittyään Yhdysvaltain sisäisissä karsinnoissa Nate Jonesille ja DaVarryl Williamsonille.


title: Lamon Brewster

text: Brewster siirtyi ammattilaiseksi vuonna 1996 ja oli voittamaton ensimmäiset kolme vuotta, kunnes vuonna 2000 hävisi Cliffort Etiennelle ja Charles Shuffordille vuonna 2000.


title: Lamon Brewster

text:
10. huhtikuuta 2004 Brewster shokeerasi maailmaa voittamalla Las Vegasissa Volodymyr Klytškon nelieräisessä kamppailussa, missä hän saavutti nimiinsä väliaikaisen WBO-liiton mestaruuden. Klitschko oli dominoinut ottelua aluksi, mutta Brewster selviytyi, ja voitti ottelun. Klitschko sanoi, että hänet oli huumattu ottelun aikana, mutta tästä ei saatu koskaan näyttöä.
Seuraavassa ottelussaan hän puolusti titteliään australialaista Kali Meehania vastaan tuomarien hajaäänituomiolla. Seuraavassa ottelussaan toukokuussa 2005 Brewster kohtasi Andrew Golotan. Hän löi Golotan ensimmäisen minuutin aikana kolmasti kanveesiin ja voitti ottelun teknisellä tyrmäyksellä. Brewster puolusti vyötä myös Luan Krasniqia vastaan voittaen yhdeksännessä erässä keskeytyksellä. Kamppailun kahdeksannessa erässä Krasniqi kaatui kanveesiin. Kamppailu Brewsterin ja Krasniqin välillä käytiin Max Schmelingin syntymäpäivänä.


title: Lamon Brewster

text: Brewster menetti WBO-mestaruuden 1. huhtikuuta 2006 hävittyään Sjarhei Ljah’ovitšille vauhdikkaassa ottelussa. Ottelun jälkeen Brewster sanoi, että hän ei voinut nähdä oikealla silmällään mitään ensimmäisen erän jälkeen.


title: Lamon Brewster

text: Brewster palasi kehään 7. heinäkuuta 2007 IBO- ja IBF-liittojen mestaruusottelussa Klytškoa vastaan Saksan Kölnissä. Brewsterin valmentaja luovutti ottelun kuudennen erän jälkeen.


title: Lamon Brewster

text: Brewster palasi runsaan vuoden kestäneeltä ottelutauolta kehään 30. elokuuta 2008. Vastakkaiseen kulmaan käveli Danny Batchelder jonka Brewster tyrmäsi viidennessä erässä.


title: Lamon Brewster

text: Brewster jatkoi uraansa vuoden 2009 maaliskuussa. Kielin Ostseehallessa käydyssä ottelussa hän voitti Michael Sprottin kaikin tuomariäänin kahdeksaneräisen kamppailun päätteeksi.


title: Lamon Brewster

text: Brewster otteli 29. elokuuta 2009. Saksassa käydyssä kamppailussa hän hävisi nigerialaiselle Gbenga Oloukuninille kaikin tuomariäänin kahdeksaneräisen kamppailun päätteeksi.


title: Lamon Brewster

text: Brewster otteli viimeksi 30. tammikuuta 2010 ja kärsi 8. erässä tappion Robert Heleniukselle keskeytyksellä.


title: Lamon Brewster

text: Brewsterillä on kohtalaisen kattava iskuvalikoima. Hän lyö niin koukkua, kuin suoraakin voimakkaasti. Hänen vahvuuksiaan ovat vankka leuka, ja luja iskuvoima, mikä näkyi ottelussa Andrew Golotaa vastan. Heikkoutena hänellä on taas vauhdin hiipuminen kesken ottelun: hän pääsee alussa vauhtiin, mutta "hyytyy", kun ottelu etenee pidemmälle.


title: Lamon Brewster

text: Brewsterillä on kaksi lasta vaimonsa kanssa ja yksi lapsi edellisestä avioliitostaan. Hänen serkkunsa on entinen IBF-liiton mestari Chris Byrd.


title: Lamon Brewster

text: Brewster on noin 188 cm pitkä.


title: Lamon Brewster

text: Brewster on myös uhonnut olevansa maailman kovaiskuisin nyrkkeilijä.


title: Lamon Brewster

text: Brewsterin vasen silmä sokeutui Heleniuksen kanssa käydyn ottelun jälkeen.


title: U.S.A. Fighters

text: U.S.A. Fighters on Veli Loposen luoma supersankarisarjakuva jota julkaisee pienlehti MKK Pictures. Sarjakuvan on luonut ja kuvittanut Veli Loponen.


title: U.S.A. Fighters

text: Yhdysvaltain hallitus luo projektin U.S.A. Fighters jonka tehtävänä on puolustaa maata rikollisilta ja terroristeiltä. Ryhmä koostuu supervoimia omaavista henkilöistä ja sen alkuperäiseksi johtajaksi tuli Charles Conan alias Fighter. Ryhmän muihin jäseniin kuului Black'n Red, Ice, Navigator, Rex ja Timantti.


title: Pelle Miljoona Unabomber!

text: Pelle Miljoona Unabomber! oli suomalainen, Pelle Miljoonan johtama rock-yhtye, joka perustettiin vuonna 2007 ja lopetti toimintansa vuonna 2010. Viimeisessä kokoonpanossa yhtyeen muut jäsenet olivat kitaristi Mela ja basisti Maria Hänninen, Pellen hoitaessa rummut ja laulun.


title: Pelle Miljoona Unabomber!

text: Unabomber! soitti ensimmäisen keikkansa Järvenpään Esperancessa torstaina 28. kesäkuuta 2007. Ensimmäinen albumi "Unabomber!" julkaistiin 26. syyskuuta samana vuonna. Nimensä yhtye otti amerikkalaiselta terroristilta Theodore Kaczynskiltä, josta media käytti nimeä "Unabomber".


title: Pelle Miljoona Unabomber!

text:
Maria "Manta" Hänninen korvasi yhtyeen alkuperäisen basistin Shadoun huhtikuun lopussa 2008. Pelle ilmoitti nettisivuillaan ajautuneensa Shadoun kanssa erilleen, ja tämän lähdettyä kutsuneensa Hännisen, joka on tuttu jo Rockersin ajoilta. Shadou taasen liittyi uudelleen kasattuun Widows-yhtyeeseen.
Unabomber alkoi uudella kokoonpanolla työstää uutta musiikkia, ja meni marraskuussa studioon. "Dharmapummi"-albumi julkaistiin 25. maaliskuuta 2009, ja keikoille yhtye palasi huhtikuussa. Helmikuussa 2010 Mela ilmoitti bändin hajonneen, mikä käytännössä tarkoitti, että Maria Hänninen oli eronnut ja Tero Siitonen tullut hänen tilalleen. Uuden bändin nimeksi oli annettu Pelle Miljoona United, akustisena versiona Pelle Miljoona Acoustokarhut.


title: Pelle Miljoona Unabomber!

text: Pelle Miljoonan nettisivuilla arvioidaan Unabomberia! seuraavasti:


title: Kirby Puckett

text: Kirby Puckett (14. maaliskuuta 1960 – 6. maaliskuuta 2006) oli yhdysvaltalainen baseballpelaaja. Hän pelasi Major League -tasolla vuosina 1984–1995 ammattilaisuransa ainoana joukkueena Minnesota Twins.


title: Kirby Puckett

text: Puckett syntyi Illinoisin pääkaupungissa Chicagossa. Hänet valittiin All-Star-joukkueeseen perättäisinä vuosina 1986–1995. Hän keskeytti uransa menetettyään näön oikeasta silmästään glaukooman seurauksena.


title: Kirby Puckett

text: Puckett on kuulunut Baseball Hall of Fameen vuodesta 2001. Hän joutui aktiiviuransa jälkeen negatiiviseen julkisuuteen häneen kohdistettujen ahdistelusyytösten myötä.


title: Kirby Puckett

text: Kohonnut verenpaine johti aamulla 5. maaliskuuta 2006 rajuun aivoverenvuotoon. Hätäleikkaus osoittautui tehottomaksi, ja Puckett menehtyi Phoenixissa, Arizonassa seuraavana päivänä. Hän oli kuollessaan kihloissa.


title: Duke Snider

text: Edwin Donald ”Duke” Snider (19. syyskuuta 1926 – 27. helmikuuta 2011) oli yhdysvaltalainen baseballpelaaja. Hän pelasi ensimmäisen ottelunsa Major League -tasolla 17. huhtikuuta 1947 ja viimeisensä 3. lokakuuta 1964.


title: Duke Snider

text: Sniderin joukkueena oli vuoteen 1962 Los Angeles Dodgers. Hän siirtyi New York Metsiin (1963) sekä San Francisco Giantsiin (1964) ennen vetäytymistään 38-vuotiaana.


title: Duke Snider

text: Snider kuului All-Star-joukkueeseen useina vuosina, ja hänet valittiin Baseball Hall of Fameen vuonna 1980.


title: Deifontes

text: Deifontes oli kreikkalaisessa mytologiassa heraklidi Antimakhoksen poika ja siten Herakleen jälkeläinen alenevassa polvessa.


title: Deifontes

text: Deifontes nai Hyrnethon, Temenoksen tyttären, mikä nosti hänet tavoittelemaan Argoksen kuninkuutta. Temenos nostikin hänet suosikikseen seuraajakseen, jolloin Temenoksen pojat palkkasivat joukkion murhaamaan isänsä varmistaakseen kruununperimyksensä. Teon seurauksena nämä karkotettiin Argoksesta.


title: Deifontes

text: Toisen version mukaan Temenoksen vanhin poika Keisos nousi valtaistuimelle, kun taas Deifontes ja Hyrnetho jatkoivat elämäänsä Epidauroksessa. Temenoksen pojat yrittivät erottaa rakastavaiset toisistaan uskottelemalla sisarelleen hänen miehensä olleen heidän isänsä murhan takana. Kun tämä ei onnistunut, kaksi veljeksistä sieppasi sisarensa, jolloin Deifontes lähti takaa-ajoon. Hän onnistui surmaamaan toisen näistä jousellaan , mutta toista, Falkesta, hän ei uskaltanut ampua pelätessään osuvansa vaimoonsa. Yrittäessään pelastaa puolisonsa ryhtymällä käsirysyyn Falkes surmasi odottavan sisarensa.


title: Alex Rider & pelikuningas

text: Alex Rider & pelikuningas on brittiläisen Anthony Horowitzin kirjoittama nuortenkirja. Se on Alex Rider -sarjan neljäs osa.


title: Alex Rider & pelikuningas

text: Alex Rider on lomailemassa ystävänsä Sabinan vanhempien loma-asunnolla Etelä-Ranskassa, kun isäntäväen asunnossa tapahtuu räjähdys ja Sabinan lehtimies-isä loukkaantuu vakavasti. Alex haluaa ottaa selvää oudosta tapahtumasta, mutta tällä kertaa M16 ei halua sekaantua asiaan. Alexin on siis toimittava yksin, mutta onneksi Smithers muistaa häntä lisävarustepaketilla. Alex saa selville yhtä ja toista, mutta kaikki tuntuu johtavan uutteran hyväntekeväisyystähden, tunnetun liikemiehen ja suositun poplaulaja Damian Crayn jäljille. Miehen tällä hetkellä suurin hanke on Gameslayer, joka näyttää muuttuvan joksikin ihan muuksi kun kansan rakastamaksi peliksi.


title: High Times: Singles 1992–2006

text: High Times: Singles 1992–2006 on brittiläisen musiikkiyhtye Jamiroquain kokoelma-albumi. Albumi julkaistiin 6. marraskuuta 2006 Britanniassa ja 8. marraskuuta Japanissa. Albumin sisältö muodostuu Jamiroquain vanhoista kappaleista ja kahdesta uudesta kappaleesta, jotka ovat "Runaway" ja "Radio."


title: Emilio Navarro

text: Emilio Navarro (26. syyskuuta 1905 – 30. huhtikuuta 2011) oli puertoricolainen baseballpelaaja. Hän syntyi Patillasissa, kasvoi Poncessa ja aloitti baseballharrastuksensa lapsuudessaan kotisaarellaan.


title: Emilio Navarro

text: Navarro aloitti uransa aikana, jolloin Yhdysvalloissa mustat ja valkoiset eivät voineet pelata ammattilaisbaseballia yhdessä. Hän pelasi Negro Leaguen shorttina Cuban Stars -joukkueessa ja jatkoi Yhdysvalloista lähdettyään uraansa Latinalaisessa Amerikassa.


title: Emilio Navarro

text: 105-vuotiaana kuollut Navarro on kaikkien aikojen pitkäikäisimpiä baseballammattilaisia.


title: Mikael (Portugali)

text: Mikael Anastaja (portugaliksi Miguel I, koko nimi "Miguel Maria do Patrocínio João Carlos Francisco de Assis Xavier de Paula Pedro de Alcântara António Rafael Gabriel Joaquim José Gonzaga Evaristo de Bragança e Bourbon") (26. lokakuuta 1802–14. marraskuuta 1866) oli Portugalin kuningas vuosina 1828–1834. Hän oli yksi Juhana VI:n yhdeksästä lapsesta, nuorempi kahdesta aikuisiksi kasvaneesta pojasta. Hänen vanhempi veljensä Pedro I oli Brasilian keisari.


title: Mikael (Portugali)

text: Poikien isän kuollessa Pedro I sai myös Portugalin kuninkaan kruunun Pedro IV:nä 10. maaliskuuta 1826. Hän asetti voimaan Portugalin uuden perustuslain, mutta hänet pakotettiin eroamaan 28. toukokuuta tyttärensä Maria II:n hyväksi. Koska Maria oli vain seitsenvuotias, Pedro IV asetti veljensä Mikaelin valtakunnanhoitajaksi ja lupasi hänen naivan Marian.


title: Mikael (Portugali)

text:
Mikael ei tyytynyt lapsikuningattaren puolison asemaan, vaan otti haltuunsa Portugalin kuninkaan kruunun 1828 ja kumosi Pedro I:n perustuslain.
Poliittisen kriisin jälkeen Pedro I erotettiin Brasilian keisarin asemasta viisivuotiaan poikansa Pedro II:n hyväksi 7. huhtikuuta 1831. Pedro I miehitti Azorit ja hyökkäsi veljeään Miguelia vastaan. Kolmivuotisen sisällissodan jälkeen Miguel pakotettiin luopumaan vallasta 1834. Hänet ajettiin maanpakoon ja Maria II palautettiin valtaistuimelle.


title: Paul Dini

text: Paul Dini (s. 7. elokuuta 1957 New York, New York) on yhdysvaltalainen televisiokäsikirjoittaja ja tuottaja. Hän tuli tunnetuksi "Tiny Toons" -animaatiosarjasta, josta Dini voitti Daytime Emmy-palkinnon ja erityisesti käsirjoittaessaan ja tuottaessaan useita animaatioita Warner Bros. -yhtiölle. Hän muun muassa loi "Animaanisista" tutun Minerva-minkin.


title: Paul Dini

text: Paul Dini syntyi New Yorkissa ja opiskeli muun muassa Pebble Beachissa, Kaliforniassa Stevenson koulussa taidetta ja Emerson Collegea Bostonissa, jossa hän ansaitsi BFA-tutkinnon luovasta kirjoittamisesta. Samaan aikaan hän aloitti freelancerina tekemään käsikirjoituksia muun muassa Filmationille. Pian hän myös käsikirjoitti jaksoja "He-Maniin", mutta jälkeenpäin kertoi He-Manin DVD:n haastattelussa pitäneensä Filmationin tuotoksia huonona, eikä myöskään pitänyt koko "He-Man"-käsitteestä. Vuonna 1984 Dini sai samalla töitä George Lucasin tekemiin animaatio projekteihin ja käsikirjoitti jaksoja muun muassa animaatiohin "Ewokit" ja "Droidit". Hän käsikirjoitti myös jakson "The Transformersiin" vuonna 1986, jonka jälkeen Dini sai töitä Warner Bros. -animaatiostudiolta vuonna 1989. Tämän myötä hän tuli tunnetuksi "Tiny Toonsien" myötä, josta Dini palkittiin Daytime Emmyllä. Sarjan jälkeen hän siirtyi tekemään "Batman"-animaatiosarjaa, jossa Dini toimi käsikirjoittajana, tuottajana ja tarinoiden muokkaajana. Tästä alkoi myös hänen työskentelynsä DC Comics -animaatioiden parissa aina vuoteen 2002 asti. Dini teki tarinoita myös muihin animaatioihin muun muassa Duck Dodgersiin, kunnes jätti Warnerin yhtiön vuonna 2004. Hän kuitenkin käsikirjoitti vielä vuosien 2005–2007 aikana muutamia jaksoja "Krypto the Superdogiin", "Justice League Unlimitediin" ja "Batmaniin" sekä yhden jakson "Lostiin", josta hänet palkittiin Writers Guild of America -palkinnolla vuonna 2006. Warnerissa vietettyjen vuosien aikana Dini palkittiin yhteensä kolme kertaa Daytime Emmyllä ja sai useita Annie- ja Emmy-ehdokkuuksia.


title: Paul Dini

text: Dini on myös kirjoittanut vakituisesti sarjakuvia DC Comicsille vuodesta 2006 lähtien ja sitä ennen loi muun muassa Harley Quinn -hahmon yhdessä Bruce Timmin kanssa "Batman-"animaatiosarjaan ja myöhemmin hahmo sai oman nimikkosarjakuvalehtensä. Liittyessään DC Comicsin sarjakuvien pariin hän julkisti kirjoittavansa kovakantisen novellin Zatannasta ja Mustasta Kanarialinnusta. Muuten sarjakuvissa Dini käyttää mielellään luomaansa Harleytä luomissaan tarinoissa Teräsmiehen, Batmanin, Kapteeni Marvelin ja Zatannan ohella. Sarjakuvien ohella Dini loi Jingle Belle internetanimaation ja sarjakuvan, joka kertoo Joulupukin kapinallisesta teini-ikäisestä tyttärestä. Lisäksi hän on luonut sarjakuvaan supervoimia omaavan sheriffi Ida Redin, joka seikkailee kuvitteellisessa kaupungissa Mutantissa, Texasissa.


title: Heikki Haara

text: Heikki Haara (s. 20. marraskuuta 1982 Lahti) on suomalainen entinen jalkapalloilija. Pelipaikaltaan hän oli toppari.


title: Heikki Haara

text: Haaralla on kokemusta ulkomaankentiltä. Hän lähti vuoden 2000 kesällä kahdeksi kaudeksi Englantiin ammattilaiseksi, kun samana keväänä Valioliigasta pudonnut Wimbledon FC pestasi poikamaajoukkueen kapteenin riveihinsä kun hän oli vain 17-vuotias. Lohjan Pallo lainasi Haaran kaudella 2011–2012 loppukauden mittaisella lainasopimuksella


title: Seututie 290

text: Seututie 290 on Hyvinkäältä Hikiän kautta Hämeenlinnaan kulkeva seututie. Tie lähtee valtatieltä 25 ja kulkee kantatien 54 poikki ja päättyy valtatielle 10, Hämeenlinnassa.


title: Seututie 290

text: Seututie 290 kulkee seuraavien kuntien lävitse:


title: Seututie 290

text: Tie on hyvin mutkainen lukuun ottamatta Hämeenlinnan ja Janakkalan välistä osuutta.


title: Seututie 290

text: Seututie 290 muodostaa pohjoisosan vanhasta Helsingin-Hämeenlinnan tiestä eli Hämeentiestä. Vuoden 1938 tienumerointijärjestelmässä valtatien 3 eteläosa Helsingistä Hämeenlinnaan linjattiin kuitenkin kulkemaan läntisempää reittiä Lopen kautta. Tällöin vanha tieosuus Helsingistä Hyvinkään kautta Hausjärvelle saakka tuli muodostamaan eteläosan Helsingistä Petsamoon saakka johtaneesta valtatiestä 4, kun taas tieosuus Hausjärveltä Hämeenlinnaan muodosti pohjoisosan Porvoosta Hämeenlinnaan johtaneesta kantatiestä 55. Myöhemmin valtatie 4 on siirretty kulkemaan Lahden kautta ja kantatie 55 päättyy Mäntsälään, ja vanha Hämeentie on jäänyt seututieksi.


title: Apalit

text: Apalit ("Apalis") on herttujen heimoon kuuluva varpuslintusuku. Se on luokiteltu kuuluvaksi myös kerttujen heimoon. BirdLife Suomen maailman lintujen luettelon mukaan sukuun kuuluu 18 lajia. Luokittelueroista johtuen muissa lähteissä voi olla eri määrä apaleja.


title: Apalit

text: Apalit ovat pieniä lintuja, joilla on pitkä pyrstö ja lyhyet siivet. Höyhenpuku on selkäpuolelta ruskea, harmaa tai vihreä ja alapuoli joko vaalea tai kirkasvärinen. Sukupuolet ovat yleensä samanvärisiä mutta joidenkin lajien koiras on kirkkaamman värinen. Apalit elävät metsissä ja pensaikoissa Saharan eteläpuolisessa Afrikassa.


title: Lyijykertut

text: Lyijykertut ("Camaroptera") on herttujen heimoon kuuluva varpuslintusuku. BirdLife Suomen maailman lintujen luettelossa on kolme lyijykerttulajia. Luokittelueroista johtuen voi muissa lähteissä olla erilaisia määriä lyijykerttuja.


title: Lyijykertut

text: Lyijykertut ovat pieniä varpuslintuja, jotka elävät pensaikoissa ja metsissä Saharan eteläpuolisessa Afrikassa.


title: Miranda Kerr

text: Miranda May Kerr (s. 20. huhtikuuta 1983 Sydney, Australia) on australialainen huippumalli, kirjailija ja yritysjohtaja. Hän oli Victoria’s Secret -muotiketjun ”enkeli” ja teki muotinäytöksiä myös muille isoille muotiyrityksille. Kerr on julkaissut myös itseapukirjoja ja perustanut 25 maahan levinneen KORA Organics -kosmetiikkayrityksen.


title: Miranda Kerr

text: Miranda Kerr syntyi Sydneyssä ja kasvoi pienessä Gunnedahin kaupungissa. Hänen vanhempansa ovat Therese ja John Kerr, ja hänellä on John-niminen pikkuveli.


title: Miranda Kerr

text: Kerr aloitti malliuransa vuonna 1997 voitettuaan australialaisen aikakauslehti "Dollyn" järjestämän mallikilpailun. Seuraavana vuonna hän teki sopimuksen sydneyläisen Chic-mallitoimiston kanssa. Sen kautta hän teki yhteistyötä muun muassa austrailaisen surffiyritys Billabongin kanssa. Kerr kävi kuitenkin high schoolin loppuun, ennen kuin aloitti kokoaikaisen uransa mallina. Hän ehti opiskella high schoolin jälkeen myös ravitsemustiedettä ja terveyspsykologiaa luonnollisen elämisen akatemiassa.


title: Miranda Kerr

text: Kerr muutti Australiasta New Yorkiin ja teki vuonna 2004 sopimuksen Next Managementin kanssa. Hän toimi mallina muun muassa Baby Phatille, Lisa Holle, Levi’sille ja Rock and Republicille, ja hänen kuviaan oli muun muassa "Elle"-, "Harper’s Bazaar"- ja "Vogue"-lehdissä.


title: Miranda Kerr

text: Kerrin läpimurto oli hänen vuonna 2006 tekemänsä mainossopimus kauneusalan yrityksen Maybellinen kanssa. Samana vuonna hänestä tuli Victoria’s Secret -muotiketjun ”enkeli”. Kerr esiintyi Victoria’s Secretin muotinäytöksessä 2006, 2007, 2008 ja 2009.


title: Miranda Kerr

text: Kerr oli Balenciagan kevään 2010 muotinäytöksen ainoa malli. Kerr oli edellisen kerran ollut vuonna 2007 jonkun muun yrityksen kuin Victoria’s Secretin muotinäytöksessä. Hän oli mallina Pradan syksyn ja talven 2010 muotinäytöksessä ja uudestaan Balenciagan muotinäytöksessä 2011.


title: Miranda Kerr

text: Kerr valmistui vuonna 2010 terveysvalmentajaksi, ja samana vuonna hän perusti KORA Organics -kosmetiikkayrityksen. Hän ei jatkanut sopimustaan Victoria’s Secretin kanssa, sillä hän halusi keskittyä muihin toimiinsa. KORA Organics on kasvantu nopeasti maailmanlaajuiseksi yritykseksi, ja sillä oli vuoden 2018 lopussa yli 2 500 liikettä 25 maassa.


title: Miranda Kerr

text: Kerr halusi tukea nuori naisia heidän kehityksessään ja julkaisi vuonna 2010 itseapukirjan "Treasure Yourself", joka oli pitkään Australian myydyimpien kirjojen listalla. Kerrin toinen kirja on vuonna 2013 julkaistu "Empower Yourself".


title: Miranda Kerr

text: Kerr oli naimisissa näyttelijä Orlando Bloomin kanssa, ja he saivat pojan tammikuussa 2011. Syksyllä 2013 pari ilmoitti eroavansa. Ennen Bloomia Kerr seurusteli useita vuosia australialaisen muusikon Jay Lyon kanssa. Heinäkuussa 2016 Kerr kihlautui Snapchat-sovelluksen perustajan ja toimitusjohtaja Evan Spiegelin kanssa. Kerr ja Spiegel menivät naimisiin toukokuussa 2017. He saivat ensimmäisen lapsensa toukokuussa 2018.


title: Pietari V (Portugali)

text: Hän oli työteliäs kuningas, joka pyrki kehittämään ja uudistamaan Portugalin infrastruktuuria, ja rakennutti maanteitä, lennätinlinjoja ja rautateitä. Hän edisti myös terveyspalveluita. Silti maassa riehui kolera, joka koitui myös kuninkaan surmaksi.


title: Pietari V (Portugali)

text: Pietari meni naimisiin Hohenzollern-Sigmaringenin prinsessa Stefanien kanssa 1858, mutta puoliso kuoli seuraavana vuonna. Pietari kuoli lapsettomana, ja valta siirtyi hänen veljelleen Ludvigille.


title: Rastaat

text: Rastaat (Turdidae) on varpuslintujen lahkoon kuuluva suuri heimo, jonka lajeista suurin osa esiintyy luonnonvaraisena Euroopassa, Aasiassa tai Afrikassa. Rastaat ovat pulleahkoja ja pienehköjä tai keskikokoisia lintuja, tosin varpuslinnuiksi ne ovat usein melko kookkaita. Yleensä ne ovat hyönteissyöjiä, tosin jotkut ovat kaikkiruokaisiakin. Linnut ruokailevat pääosin maassa. Rastaat ovat taitavia laulajia.


title: Rastaat

text: Rastaisiin kuuluu 20 sukua ja 156 lajia.


title: Rastaat

text: Monta sukua luetaan uuden luokituksen mukaan sieppojen heimoon.


title: Rick Joyner

text: Rick Joyner (s. 1948 tai 1949) on yhdysvaltalainen karismaattisen kristillisen liikkeen saarnaaja, joka johtaa MorningStar Ministries -nimellä tunnettua toimintaa (tunnettu myös nimellä MorningStar Publications and Ministries). Hän aloitti toiminnan yhdessä vaimonsa Julie Joynerin kanssa vuonna 1985, minkä myötä hän alkoi samoihin aikoihin herättää myös laajempaa huomiota yhdysvaltalaisessa karismaattisessa kristillisyydessä. Joyner on myös perustanut ja toimii toimitusjohtajana sekä vanhempana pastorina MorningStar Fellowship Church -seurakunnassa, joka sijaitsee Fort Millissä, Etelä-Carolinassa.


title: Rick Joyner

text: Joyner varttui ongelmaisessa perhetaustassa Virginian Richmondissa ja hän ei koskaan mennyt esimerkiksi lukioon, vaan kertoo opiskelleensa omatoimisesti tietosanakirjoja lukemalla. Hän suoritti lukion oppimäärää vastaavan loppukokeen () Yhdysvaltain laivastossa, jonne hän oli pestautuneena lyhyen aikaa. Joyner kertoo kokeilleensa nuorena huumeita ja löytäneensä Jeesuksen Jeesus-liikkeen välityksellä. Rick Joyner kertoo uudistuneensa uskossaan 1970-luvun alussa hänen ilmailualan yrityksensä mentyä vararikkoon. Hänen palvelutyönsä alkoi hengellisen kokemuksen jälkeen, jonka yhteydessä hän muun muassa kertoo vastaanottaneensa kolme päivää kestävän profeetallisen ilmestyksen elämässään, koskien Jeesuksen toista tulemista ja lopun aikaa, jota myös eräs hänen kirjasarjansa käsittelee.


title: Rick Joyner

text: Joyner katsoo olevansa Jumalan innoittama profeetta, joka, eräiden työtoveriensa tavoin, saa jatkuvasti uutta jumalallista ilmoitusta. Joyner katsoo saamansa ilmoituksen olevan jumalallista totuutta sikäli kuin se ei ole ristiriidassa Raamatun kanssa.


title: Rick Joyner

text: Joynerin johtama seurakunta tunnetaan järjestämistään konferensseista ja ylistysmusiikista. Sen päämääräksi on ilmoitettu raamatullinen julistus. Joyner myös kouluttaa seurakuntien johtajia ja työskentelee yhteistyössä paikallisten johtajien kanssa valmistaen ja "voimaannuttaen" seurakuntaa niin sanottua viimeisten päivien sadonkorjuuta varten. Organisaatiolla on useita haaroja Pohjois-Carolinan Charlottessa, Wilkesborossa, Wilmingtonissa sekä Winston-Salemissa.


title: Rick Joyner

text: Rick Joyner on julkaissut yli 30 kirjaa joita oli vuonna 2001 käännetty 32 kielelle. Suomennosten kustantajina ovat toimineet kustannusyhtiöt Kuva ja Sana sekä Itätuuli-kustannus. Useat Joynerin kirjoista koskevat profeetallista palvelutyötä modernissa kirkossa, joiden ilmoitetaan tuovan esiin taivaallista ilmestystietoa, jonka hän on vastaanottanut ja joka on hänen mukaansa selkeästi luettavissa Raamatustakin. Hän toimittaa seuraavia MorningStar -yhtiön kustantamia hengellisiä julkaisuja: The MorningStar Journal, The MorningStar Prophetic Bulletin ja neljännesvuosittain ilmestyvä Prophetic Journal. Vuonna 2000 Joynerin kirjallisen tuotannon ja seurakunnan toiminnan arvioitiin tuottaneen noin viisi miljoonaa dollaria.


title: Rick Joyner

text: Rick Joynerilla on viisi lasta: Anna, Aaryn, Amber, Ben ja Sam.


title: Rick Joyner

text: Joynerin kriitikot pitävät häntä muun muassa helluntailaisena ns. "kolmannen aallon" uuskarismaattisena gnostikkona, joka lisää "uutta tietoa" Raamatun ilmoitukseen. Hänen opetustaan on arvosteltu epäjohdonmukaiseksi ja suorastaan vaaralliseksi, ja hänen arvostelijansa tulkitsevat hänen oppinsa kieltävän Jeesuksen ruumiillisen ylösnousemuksen.


title: Rick Joyner

text: Joyneria on myös kritisoitu hänen kuulumisestaan Johanniittain ritarikuntaan, mitä eräät kristilliset suunnat pitävät kristitylle epäsopivana salaseurana.


title: Rick Joyner

text: Vuonna 1998 Joyneria kritisoitiin voimakkaasti hänen ennustettuaan 31. joulukuuta 1997, että sarja katastrofeja iskee eteläiseen Kaliforniaan yhdeksän kuukauden aikana, sisältäen terrori-iskuja Los Angelesin lentokentälle ja maanjäristyksen, joka muuttaisi Death Valleyn sisäjärveksi. Ennustetut tapahtumat eivät toteutuneet. Vastineessaan Joyner kertoo, että ilmoitettu aikaraja koski sitä, milloin ennustetut tapahtumat ilmenisivät aikaisintaan "we have until October (before the earthquake)" ja sanoo toivovansa, että ennustetut tapahtumat viivästyisivät tai lievenisivät muun muassa ihmisten kääntymyksen ja katumuksen vuoksi.


title: Kure

text: Kure tai Kuren atolli () on läntisin ja pohjoisin Luoteis-Havaijin saariryhmän saarista. Sen lähin naapurisaari on Midwayn atolli, joka sijaitsee 91 kilometriä kaakkoon.


title: Kure

text: Atollin halkaisija on noin 10 km ja se on myös maailman pohjoisin koralliriutta. Riutan pohja on hiekan peittämä ja siinä on suuri aukko lounaaseen päin. Atollin ainut merkittävämpi maamassa on 0,862 km² suuruinen "Green Island" atollin kaakkoisosassa. Saaren eteläpuolella on 1200 m pitkä entinen Yhdysvaltain rannikkovartioston rakentama kiitotie, joka on tosin poistettu käytöstä. Green Islandilta länteen on ketju pieniä hiekkariuttoja, jotka tunnetaan nimellä "Sand Island". Saari on nykyisin osavaltion luonnonsuojelualuetta, joka on "Hawai'i Department of Land and Natural Resources" -viraston alaisuudessa.


title: Kure

text: Saarella on tiheä pensaskasvusto ja siellä kasvaa eritoten "Tournefortia argentea"-puita, "Scaevola sericea"-pensaita, "Verbesina encelioides"-kultakruunulajia sekä australialaista kasuariinaa, useiden muiden saarelle kulkeutuneiden lajien ohella.


title: Kure

text: Riuttaa ympäröivät viileät vedet ovat luoneet Kuresta ainutlaatuisen ekosysteemin, jossa on useita kivisiä korallilajeja sekä paljon kaloja. Riutan 300 km² laajuinen pohja tarjoaa elintilaa havaijinhylkeille, delfiineille sekä useille merilintulajeille. Saaren uhanalainen havaijinhyljekanta on noin 100–125 yksilöä.


title: Kure

text: Saaren luonto on uhanalainen. Atolli on ison merivirran reitillä, joka rantauttaa saarelle tonneittain kalaverkkoja ja muuta roskaa, mikä aiheuttaa ongelmia hylkeille, kilpikonnille, linnuille, kaloille ja hummereille. Yksi vuonna 2003 atollilta poistettiin toista tuhatta kiloa mereen heitettyä jätettä, josta kolmasosa alueilta, joilta jäte oli puhdistettu vain vuotta aiemmin.


title: Kure

text: Ennen vuotta 1827 saarella oli vieraillut noin puoli tusinaa laivaa, jotka kukin nimesivät saaren eri nimellä. Vuoden 1837 jälkeen atollille haaksirikkoutui useita laivoja, joiden miehistöt saattoivat joutua oleilemaan saarilla pisimmillään jopa yhdeksän kuukautta eläen havaijinmunkkihylkeillä ja merilinnuilla, kunnes saivat rakennetuksi lauttoja, joilla pääsivät yrittämään takaisin pääsaarille. Saarilla on yhä nähtävillä eräitä Havaijin vanhimpia laivahylkyjä, kuten 1870 haaksirikkoutunut USS Saginaw ja oletettavasti vuonna 1842 haaksirikkoutuneen valaanpyyntialus Parkerin jäännökset.


title: Kure

text: 20. syyskuuta 1886 saarille saapui Waialeale-laiva ja James Boyd julisti saaret kuningas Kalakauan nimissä osaksi Havaijin kuningaskuntaa. Laivan miehistö rakensi saarelle majan ja jätti sinne myös vesitankkeja tulevaisuudessa saarelle haaksirikkoutuvia merimiehiä varten. 1894 saarelle annettiin lupa guanon kaivamiseen, mutta kaivostoimintaa ei koskaan aloitettu. 7. heinäkuuta 1898 Kuresta tuli osa Yhdysvaltojen Havaijin territoriota. Vuonna 1909 presidentti Theodore Roosevelt julisti Kuren osaksi Havaijin saarten lintureservaatiota, jolloin saaresta tuli lintujen luonnonsuojelualue liittovaltion maatalousministeriön alaisuudessa.


title: Kure

text: Yhdysvaltain laivasto rakensi atollille ison tutkareflektorin 1955. Yhdysvaltain rannikkovartioston radioasema toimi atollilla 1960–1992, minkä jälkeen Green Islandin kiitotien annettiin kasvaa umpeen.


title: M-arvo

text: M-arvo (Magrielinin M-arvo) on turnauspokeripelaamisessa käytetty yksittäinen luku, joka kertoo pelaajan pelikassan eli stäkin suhteen blindien ja antejen summaan. Turnauspelaamisessa sokkopanosten noustessa korkeaksi suhteessa pelikassoihin, pelaajan on erittäin tärkeä tiedostaa oma M-arvonsa ja pöydässä olevien vastustajien M-arvot sekä suhteuttaa oma pelinsä M-arvojen mukaiseksi.


title: M-arvo

text: Termi on nimetty pokerinpelaaja Paul Magrielin mukaan.


title: Vampyyrisiskokset

text: Vampyyrisiskokset on R. L. Stinen kirjoittama nuortenkirja, joka kertoo kahdesta sisaruksesta. Kirjalla on jatko-osa nimeltään Yön maku.


title: Vampyyrisiskokset

text: Destiny Weller ja hänen kaksoissisarensa Livvy ovat kauniita, suosittuja ja älykkäitä. Kesä Sinisen kuun leirillä muuttaa heidän elämänsä täysin. Kotiin palatessaan tytöt huomaavat itsessään oudon vimman juoda verta öisin. Kauhistuneena he tajuavat, mitä heille on tapahtumassa. He haluavat pitää hirvittävän havaintonsa piilossa perheeltään ja ystäviltään.


title: Vampyyrisiskokset

text: Pian siskokset huomaavat, että vampyyrinmetsästäjät jahtaavat heitä taukoamatta, ainoana tavoitteenaan tappaa heidät. Destiny haluaa epätoivoisesti löytää keinon lopettaa kauheudet. Livvy on kuitenkin uusien voimiensa lumoama.


title: Give It Away

text: "Give it Away" on rockfunk-yhtye Red Hot Chili Peppersin kappale yhtyeen vuoden 1991 albumilta Blood Sugar Sex Magik. Kappale voitti Grammy-palkinnon vuonna 1992 parhaasta hard rock -esityksestä. Kappale on yksi yhtyeen tunnetuimmista ja kuuluu bändin keikkojen vakiobiiseihin ja se löytyy myös vuoden 2003 Greatest Hits -kokoelmalta. Kappale loppuu Black Sabbathin Sweet Leafiä muistutavalla riffillä.


title: Give It Away

text: Kappale oli levyn ensimmäinen single. Aluksi sitä ei suostuttu soittamaan USA:n vaikutusvaltaisimmalla radiokanavalla. Yhtyettä kehotettiin julkaisemaan jotain melodisempaa, jos olisivat halunneet radiosoittoon. Myöhemmin kappaletta ruvettiin soittamaan losangelesilaisella asemalla K-Rock, jonka myötä se alkoi saada suosiota ja rupesi soimaan muillakin radio-asemilla.


title: Give It Away

text: "Weird Al" Yankovic teki parodian kappaleesta nimeltä "Bedrock Anthem" kappaleen alussa parodisoidaan myös toista Red Hot Chili Peppersin hittiä, kappaletta Under the Bridge.


title: Give It Away

text: "Give it Away" sai alkunsa yhtyeen jammailu-sessioissa, kun yhtyeen basisti Flea alkoi soittaa menevää bassokuviota, johon rumpali Chad Smith rupesi soittamaan rumpukomppia. Laulaja Anthony Kiedis innostui kuulemastaan ja otti esille sanoitusvihkonsa, jossa oli hänen tekemänsä "Give It Away" -sanoitus.


title: Give It Away

text: Slogani "Give It Away" juontaa juurensa antamisen periaatteeseen, johon laulaja Anthony Kiediksen entinen tyttöystävä oli tämän tutustuttanut. Sen mukaan on parempi antaa omastaan pois kuin pitää kaiken itsellään, ja kun antaa energiaa voi itsekin vuorostaan saada sitä takaisin, ja näin maailma ympärilläsi kasvaa. Yksi periaatteista, johon hän oli tutustunut käydessään huumevieroituskokouksissa oli "tapa pysyä kiinni omassa raittiudessaan on antaa raittius toiselle riippuvaiselle".


title: Give It Away

text: Kiedis on kirjoittanut kappaleeseen säkeistön, joka viittaa yhtyeen suureen ihailijaan ja ystävään näyttelijä River Phoenixiin, joka oli säännöllinen vierailija yhtyeen luona "Blood Sugar Sex Magikin levytysten aikoihin: "There's a river, born to be giver, keep you warm, won't let you shiver / his heart is never going to wither, come on everybody, time to deliver.".


title: Give It Away

text: Singlestä Give It Away tehtiin musiikkivideo, samana vuonna kun se oli ilmestynyt singlenä. Kiedis halusi videon olevan visuaalisesti erilainen. Siksi video on kuvattu mustavalkoisella kameralla ja bändin jäsenet, heidän instrumenttinsa ja vaatteensa kimaltelevat. Warner Brosin johtajat pitivät videota "liian outona" esim. tv:ssa esitettävänä. Videolla jäsenet hyppivät ja pomppivat satunnaisesti ja tekevät myös hyvin satunnaisia. Videolla on paljon peilikuvia ja monia lähikuvia pelkästään Kiediksen (kiiltävästä) suusta laulamassa kappaletta. Bändin jäsenet ovat videolla, tyylilleen uskollisina ilman paitoja. Mm. Chad Smithin asuun kuuluu päässä olevat sarvet. Video loppuu, kun kappaleen loputtua bändi juoksee "auringonlaskuun" pyörien ja potkien. Videon ohjasi Stéphane Sednaoui, joka myöhemmin ohjasi myös yhtyeen vuoden 1999 singlen Around the World musiikkivideon.


title: Give It Away

text: Give It Away julkaistiin ensimmäisenä singlenä albumilta Blood Sugar Sex Magik syyskuussa 1991, hieman ennen kuin itse levy meni myyntiin. Kappale ei kuitenkaan heti tahtonut menestyä. Kappaletta tarjottiin aluksi suositulle radio-asemalle Texasissa. Asemalta kehotettiin palamaan uudestaan, sitten kun on tarjottavana melodisempaa musiikkia, jos halusi radiosoittoon. Yhtye lähti pienelle levynjulkistamiskiertueelle Eurooppaan. Tällä aikaa radio-asema K-Rock alkoi laitta kappaletta soittoon. Tästä alkoi Give It Away:n voittokulku. Kappale sijoittui Alternative Songs-listalla ensimmäiseksi, ollen Red Hot Chili Peppersin ensimmäinen listaykkönen. Toisen top-kymmenen listasijoituksen se sai briteissä, ollen yhdeksäs UK Singles Chart-listalla.


title: Yön maku

text: Yön maku on jatko-osa R. L. Stinen kirjoittamaan nuortenkirjaan "Vampyyrisiskokset". Kirja kertoo Destiny Welleristä ja hänen kaksoissisarestaan Livvy Welleristä.


title: Yön maku

text: Destiny Weller ja hänen kaksoissisarensa Livvy olivat erittäin läheisiä, kunnes Livvy valitsi ikuisen elämän vampyyrina ja jätti Destinyn yksin. Destiny on valmis tekemään kaikkensa saadakseen sisarensa takaisin. Myös perheen lääkäri-isä paiskii töitä yötä päivää löytääkseen keinon parantaa tyttärensä. Samaan aikaan vampyyrinmetsästäjät keräävät joukkojaan, eikä Destiny kestä ajatusta sisarensa menettämisestä. Hän päättää varoittaa Livvyä oman henkensä uhalla. Livvy on voimiensa tunnossa, ja hänen mielestään kaksoset voivat olla yhdessä vain, jos Destinykin muuttuu vampyyriksi. Destiny tekee suunnitelman, jonka toteuttaminen vaatii valtavia uhrauksia.


title: Francisco Macías Nguema

text:
Francisco Macías Nguema (1. tammikuuta 1924 – 29. syyskuuta 1979) oli Päiväntasaajan Guinean itsenäisyyden ajan ensimmäinen valtionpäämies, jonka kaoottisella valtakaudella noin 50 000 guinealaista menetti henkensä ja 150 000 lähti maanpakoon. Nguema kuului fang-heimoon. Hänen hallintokautensa piirteitä olivat älymystön järjestelmälliset murhat, ulkomaalaisten ja kirkon vaino, kidutukset, pakkotyövoiman käyttäminen ja voimakas eristäytyminen muusta maailmasta. Vuonna 1979 Ngueman syrjäyttämisen jälkeen YK:n raportissa kerrottiin maan olevan ”hajaantumistilassa”.
Ennen valtaan nousuaan Nguema oli Espanjan siirtomaahallinnon virkamies, joka nousi paikallishallinnon varapresidentiksi 1964. Hän voitti itsenäistyneen maan ensimmäiset presidentinvaalit vasemmiston ehdokkaana lokakuussa 1968. Vastaehdokas vangittiin ja hänen sanottiin tehneen itsemurhan, kuolemaa epäillään poliittiseksi murhaksi. Espanja luovutti vallan Nguemalle ilman mitään poliittista valmistelua. Häntä tukivat Päiväntasaajan Guinean mantereen puoleisen osan, Río Munin, asukkaat ja häntä vastustivat Biokon saaren asukkaat. Bioko oli aikaisemmin ollut kahdesta osasta taloudellisesti kehittyneempi ja johtoasemassa poliittisesti. Ngueman valtakauden aikana kahden eri osan väliset kiistat yltyivät tuntuvasti. Nguema alkoi hallita maata pian valtaannousunsa jälkeen diktaattorin ottein. Hän murhasi, karkotti ja vangitsi tuhansia poliittisia vastustajiaan. Biokossa asunut maan talouselämän pieni eliitti karkotettiin suurimmaksi osaksi maasta tai vaimennettiin muulla tavoin. 30 000 nigerialaista plantaaseilla työskennellyttä siirtotyöläistä palasi Nigeriaan. Kolmannes Päiväntasaajan Guinean väestöstä lähti maasta. Monet ulkomaiset tarkkailijat uskoivat Ngueman hallinnon säilyneen vain Neuvostoliiton, Kiinan ja Kuuban avun turvin.


title: Francisco Macías Nguema

text: Hänen kaudellaan maan talous joutui ennennäkemättömään kurjuuteen: työvoimapula romahdutti tärkeimmän vientituotteen kaakaon tuotannon. Sekä plantaasien omistajat että nigerialaiset siirtotyöläiset pakenivat maasta ja tuotanto pysähtyi. Ennen itsenäistymistä plantaasit olivat olleet maan talouden selkäranka.


title: Francisco Macías Nguema

text: Ngueman valtakausi loppui sotilasvallankaappaukseen, jossa hänet teloitettiin. Hänen veljenpoikansa Teodoro Obiang Nguema Mbasogo seurasi häntä hallitsijana.


title: Lawrence Kasdan

text: Lawrence Kasdan (s. 14. tammikuuta 1949 Miami Beach, Florida) on yhdysvaltalainen elokuvaohjaaja, -tuottaja ja -käsikirjoittaja. Hän syntyi Miamissa, Floridassa, valmistui vuonna 1966 Morgantown High Schoolista ja jatkoi opintojaan Michiganin yliopistossa.


title: Lawrence Kasdan

text: Kasdan valmistui opettajaksi Michiganin yliopistosta 1972 ja toimi copywriterina mainostoimistoissa Detroitissa ja Los Angelesissa vuoteen 1977 saakka, kunnes suuntautui elokuvakäsikirjoittajaksi ja vähitellen myös ohjaajaksi. Hän on käsikirjoittanut elokuvan "Kadonneen aarteen metsästäjät" (1981) George Lucasin ja Philip Kaufmanin tarinan pohjalta sekä "Imperiumin vastaiskun" (1980) yhdessä Leigh Brackettin kanssa ja "Jedin paluun" (1983) George Lucasin kanssa. Kasdanin ohjaustöitä ovat "Huuma" (1981), "Sisärengas" (1983), "Yksinäinen matkailija" (1988), "Rakastan sinut kuoliaaksi" (1990), "Grand Canyon – elämää kaupungissa" (1991), "Wyatt Earp" (1994) ja "Unensieppaaja" (2003).


title: Lawrence Kasdan

text: Kasdan on saanut useita Oscar-, Bafta- ja Golden Globe -ehdokkuuksia, ja hän voitti vuonna 1992 Berliinin elokuvajuhlilla Kultaisen karhun.


title: Lawrence Kasdan

text: Kasdan käsikirjoitti vuonna 2015 ensi-iltansa saaneen elokuvan "" yhdessä J. J. Abramsin kanssa. Vuonna 2018 ensi-iltansa saava "Solo: A Star Wars Story" tulee jäämään Kasdanin viimeiseksi työksi "Tähtien sodan" parissa.


title: Lawrence Kasdan

text: Lawrence Kasdanin pojat Jon ja Jake ovat myös elokuvaohjaajia.


title: Nokian kaupunginvaltuusto

text: Nokian kaupunginvaltuusto on Nokian kaupungin ylin päättävä elin. Valtuustossa on 51 jäsentä, jotka valitaan neljän vuoden välein kunnallisvaaleilla. Valtuusto oli pitkään vasemmistoenemmistöinen.


title: Nokian kaupunginvaltuusto

text: Valtuusto kokoontuu Nokian kaupungintalolla Harjukadulla. Kuntamuodon mukaisesti valtuuston nimi on aiemmin ollut vuoteen 1937 kunnanvaltuusto ja vuoteen 1977 kauppalanvaltuusto.


title: Nokian kaupunginvaltuusto

text: Nokian kaupunginvaltuustoon on valittu 51 kaupunginvaltuutettua. Suluissa on esitetty valtuustoryhmä, johon kaupunginvaltuutettu kuuluu. Lyhenne sit. tarkoittaa kaupunginvaltuutetun olleen vaaleissa sitoutumaton. Sitoutumattomilla ehdokkailla on pilkun jälkeen erotettuna valtuustoryhmä, johon kuuluu.


title: Luettelo japanilaisista karttasymboleista

text: Tämä on luettelo karttasymboleista, joita käytetään japanilaisissa kartoissa.


title: Käina

text: Käina () oli kunta Hiidenmaan saarella Virossa. Kuntaan kuului osa Hiidenmaan saarta ja koko Kassarin saari. Sen asukasluku oli 1 867 (1.1.2013), pinta-ala 186,32 neliökilometriä ja asukastiheys 10,0 asukasta neliökilometrillä.


title: Käina

text: Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi.


title: Käina

text: Käinan nähtävyyksiä on mm. kuuluisan virolaisen säveltäjän Rudolf Tobiaksen synnyinkoti lähellä Käinan keskustaa, Kassarin lintulahti ja saaren läntinen niemimaa, Sääretirp. Käinassa on myös 1400-luvun puolivälissä rakennetun kivikirkon rauniot. Kirkko tuhoutui toisessa maailmansodassa 1944.


title: Käina

text: Kulttuurinähtävyyksiä ovat muun muassa Kassarin kotiseutumuseo, Kassarin ruokokattoinen kappeli, Putkasten kartano ja Vaemlan kartanon rauniot sekä sen suuri puulajipuisto.


title: Käina

text: Aadma, Allika, Esiküla, Jõeküla, Kaasiku, Kaigutsi, Kassari, Kleemu, Kogri, Kolga, Kuriste, Laheküla, Lelu, Ligema, Luguse, Moka, Mäeküla, Mäeltse, Männamaa, Nasva, Niidiküla, Nõmme, Nõmmerga, Orjaku, Putkaste, Pärnselja, Ristivälja, Selja, Taguküla, Taterma, Utu, Vaemla, Villemi, Ühtri


title: Käina

text: Vuonna 2011 Käinan kunnassa oli 1 835 asukasta, joista 1 815 (98,9 %) oli virolaisia, 9 (0,5 %) venäläisiä ja 9 (0,5 %) muita kansallisuuksia.


title: Nihoa

text: Nihoa on Luoteisten Havaijisaarten kaakkoisin pikkusaari, joka sijaitsee noin kaksisataa kilometriä luoteeseen Niihaun saarelta ja noin 450 km Honolulusta. Asumatonta saarta ympäröi noin 570 km²:n laajuinen koralliriutta.


title: Nihoa

text: Matkan päästä saaren karu maisema näyttää elinkelvottomalta, mutta saarelta paljastuu runsaslajinen ekosysteemi, joka sisältää vain Nihoalla esiintyviä hyönteis-, merilintu- ja kasvilajeja. Nihoanpalilaa ja laysaninkerttusta tavataan pelkästään Nihoalla. Saarella on myös 72 niveljalkaislajia, joita ei tavata muualla. Saaren lähivesissä on runsaasti eri kalalajeja, ja sitä ympäröivältä koralliriutalta on löydetty 17 korallilajia. Voimakkaan aallokon vuoksi useimmat korallilajit ovat toistakymmentä metriä pinnan alla.


title: Nihoa

text: Saaren pohjoisosan basalttijyrkänne putoaa jyrkästi syvälle mereen myös pinnan alla. Saarelle sallitaan vain vähän vierailijoita. Vierailulupaa täytyy hakea The U.S. Fish and Wildlife Services -virastolta, ja lupia myönnetään enimmäkseen vain kulttuurin- tai luonnontieteellisen tutkimuksen tekijöille.


title: Nihoa

text: Saarella on ollut havaijilaisasutusta vuosien 1000 ja 1700 välillä, ja sieltä on löydetty yli 80 muinaisjäännöspaikkaa, kuten keinotekoisia asumuspengerryksiä, asumuksia, uskonnollisten paikkojen jäänteitä, maanviljelypengerryksiä sekä luolahautoja. Näistä useimmat muistuttavat vastaavia Havaijin pääsaarilta tehtyjä löytöjä. Saarella uskotaan asuneen jopa 175 ihmistä, jotka ovat eläneet sen luonnonvarojen ja makeanveden lähteen avulla.


title: Nihoa

text: Kapteeni Douglasin käydessä saarella 1789 se ei ollut enää asuttu. Kuningatar Kaahumanu kävi Nihoalla 1822 ja julisti saaren osaksi Havaijia, ja vuonna 1857 kuningas Kamehameha IV julisti sen virallisesti osaksi Havaijin kuningaskuntaa. Kuningatar Liliuokalani kävi saarella 200-henkisen seurueensa kanssa 1885, vierailusta tehtiin dokumentoitu matkakertomus. Yhdysvallat määritteli saaren muiden Luoteis-Havaijin saarten tavoin (Midwayta lukuun ottamatta) luonnonsuojelualueeksi. Tanagerin retkikunta vieraili saarella 1923–1924 ja teki siellä kulttuurista ja biologista tutkimusta. Vuonna 1997 havaijilainen alkuperäisväestöryhmä Hui Mälama I Nä Küpuna O Hawai`i Nei palautti saarelle sieltä vuosikymmeniä aiemmin poistettuja esi-isien luita.


title: Suzy (levy-yhtiö)

text:
Suzy Records () on musiikin tuottajayhtiö Kroatian Zagrebista.
Se perustettiin vuonna 1972. Yhtiön suurimmat kilpailijat olivat Jugoton ja PGT-RTB. Jugoslavialaisten artistien levyjen lisäksi Suzy julkaisi useiden ulkomaalaisten yhtyeiden tuotantoa, esimerkiksi AC/DC, Alice Cooper ja Led Zeppelin.


title: Suzy (levy-yhtiö)

text: Jugoslavian hajottua Suzy jatkoi toimintaansa samalla nimellä.


title: Carnegie-palkinto

text: Carnegie-palkinto tai Carnegie-mitali voi tarkoittaa seuraavia:


title: Piper Perabo

text: Piper Lisa Perabo (s. 31. lokakuuta 1976, Dallas, Texas) on yhdysvaltalainen näyttelijä. Hän varttui New Jerseyssä. Perabo on isänsä George William Perabon puolelta englantilainen, saksalainen ja irlantilainen, hänen äitinsä Mary Charlotte Ulland taas on kotoisin Norjasta. Hänen veljensä Noah ja Adam ovat myös näyttelijöitä.


title: David Pawson

text: John David Pawson (s. 25. helmikuuta 1930 Benwell, Newcastle upon Tyne) on englantilainen baptistisaarnaaja ja kirjailija. Hän on kirjoittanut yli neljäkymmentä kirjaa. Pawson on erityisesti tullut tunnetuksi laajalti julkaistusta opetussarjastaan ja siitä tehdystä pääteoksestaan "Raamattu avautuu" (). Suomessa hänen saarnojaan on esitetty Taivas TV7:n kanavalla. Kanava on lähettänyt hänen opetusohjelmiaan perustamisestaan lähtien. Kansainvälisesti Pawson on muun muassa satelliittikanava GOD TV:n vakiohahmoja.


title: David Pawson

text: Pawsonin väitetään polveutuvan 1700-luvulla Englannissa vaikuttaneesta metodistisaarnaaja John Pawsonista, joka oli metodismin perustajan, John Wesleyn työtoveri. Muutoin Pawsonin suku on ollut maanviljelijöitä aina tämän isään, professori Cecil Pawsoniin saakka, joka oli päätyönsä ohella saarnaaja ja sivutoiminen maanviljelijä. Pawson sai nimensä isoisänsä David Ledger Pawsonin mukaan.


title: David Pawson

text: Pawson suoritti alemman maataloustutkinnon Durhamin yliopistosta ja sai opiskeluaikanaan hengellisen kutsumuksen saarnaajan työhön. Tämän seurauksena Pawson suoritti teologian opintoja Cambridgen yliopistossa, josta hän valmistui maisteriksi. Opintojensa aikana Pawson koki uskonnollisen kriisin; Pawsonin liberaaliteologiseksi kokema opetus aiheutti epäilyksiä ja hän koki menettävänsä luottamuksensa Raamattuun ja melkeinpä uskonsa Jumalaankin. Valmistumisen jälkeen Pawson astui kuitenkin metodistikirkon palvelukseen ja kertoi selviytyneensä kriisistään.


title: David Pawson

text: Nykyään David Pawson asuu Hampshiren Basingstoken lähistöllä Etelä-Englannissa vaimonsa Enidin kanssa. Hänen kolmesta lapsestaan vanhimmalla eli Deboralla todettiin leukemia, johon tämä kuoli vuonna 2004.


title: David Pawson

text: Pawson suoritti asevelvollisuutensa Britannian kuninkaallisissa ilmavoimissa, minkä jälkeen hän jäi palvelukseen sotilaspastoriksi muille kuin anglikaaniseen ja roomalaiskatoliseen kirkkoon kuuluville. Sotapalveluksensa aikana hän päätti lopettaa aihepiirien mukaiset raamatuntekstiin perustuvat saarnat ja siirtyä saarnaamaan kohta kerrallaan kirkkovuoden ajankohdista välittämättä. Samalla Pawson tuli siihen tulokseen, että Uusi Testamentti tuntee vain yhden tavan kastaa, uskovan kasteen. Asepalveluksen päätettyään Pawson tunsi itsensä kykenemättömäksi kastamaan sylivauvoja. Koska metodismi hyväksyy lapsikasteen, tämä johti välirikkoon työnantajan kanssa. Välittömästi eronsa jälkeen Pawson siirtyi toimimaan Buckinghamshiren Gold Hillin baptistiseurakunnan sielunpaimenena.


title: David Pawson

text: Myöhemmin, pastorina Guildfordin baptistiseurakunnassa David Pawson saavutti mainetta molemmissa vaikuttavana ja vakaana Raamatun esilletuojana. Hän alkoi julkaista saarnakasettejaan, jotka alkujaan tehtiin kirkon sairaille ja ikääntyneille jäsenille. Kasetit ovat kuitenkin saavuttaneet maailmanlaajuisen levikin.


title: David Pawson

text: Pawsonin toimikauden aikana Millmeadista tuli Britannian suurin baptistiseurakunta. Ihmiset tulivat säännöllisesti kuulemaan Pawsonin saarnaamista Lontoosta saakka. Hänen seurakuntansa onkin liki ainutlaatuisessa asemassa sikäli että sen jumalanpalvelusten osallistujamäärät ovat kaksi kertaa suurempia kuin itse seurakunnan jäsenmäärä. Cliff Richard, jonka Pawson kastoi, kävi myös säännöllisesti kokouksissa. Pawson jätti Millmeadin vuonna 1979 ja siirtyi saarnaamaan ympäri maailmaa. Hän saarnaa edelleen toistuvasti Britanniassa ja muissa maissa: Australiassa, Uudessa-Seelannissa, Etelä-Afrikassa, Alankomaissa, Israelissa, Kaakkois-Aasiassa ja Pohjois-Amerikassa.


title: David Pawson

text: Pawsonilla on suuri Raamatun opetussarja, joka käsittää sen kaikki 66 kirjaa. Raamatun läpikäyminen luentoina vei kolmisen vuotta, jolloin siitä tehtiin ensimmäisellä kertaa ääninauhat. Toisella kertaa, kun Pawson opetti Raamatun läpi, hänestä tehtiin videotaltiointi, jotta esitetyt kaaviot, kartat ja kuvat näkyisivät yleisölle myös. Myöhemmin julkaistiin vielä kirja tästä Pawsonin opetussarjasta.


title: David Pawson

text: Pawson edustaa baptismin piirissä maltilliseksi katsottavaa suuntausta. Hän noudattaa arminianistista teologiaa, jonka mukaan ihminen valitsee itse, haluaako hän saada uskon ja pelastuksen vai ei. Seurakunnallisessa toiminnassa Pawson edustaa välittävää näkemystä karismaattisuuden ja evankelikalisuuden välillä: hän tunnustaa armolahjojen olemassaolon nykymaailmassa, mutta vaatii, että armolahjojen käyttö toteutetaan Raamattuun perustuen, mikä sulkee pois eräiden vapaiden suuntien ajatuksen Jumalan ilmoituksen jatkumisesta niiden toiminnassa.


title: David Pawson

text: Pawson on saanut erityistä kritiikkiä suhtautumisestaan maailmanloppuun. Hän edustaa varsin perinteistä näkemystä, jonka mukaan lopun aikoina koko ihmiskunta, uskovat mukaan lukien, joutuu valtaisien koettelemusten alaiseksi. Pawson ei myöskään hyväksy oppia tempaamisesta, jonka mukaan Jumala tempaisisi kaikki uskovat taivaaseen jo ennen koettelemusten alkua. Pawsonin mukaan uskovat temmataan Jeesusta vastaan yläilmoihin (1.Tess.4:17), minkä jälkeen Kristus perustaa tuhatvuotisen valtakunnan maan päälle ja hallitsee yhdessä kristittyjen kanssa.


title: David Pawson

text: Pawsonin mukaan Raamattu ei ole kirja vaan eräänlainen kirjasto. Raamatussa on 66 kirjaa ja jokaisesta kirjasta löytyy vastaus kysymykseen "Miksi tämä kirja on kirjoitettu". Pawson toteaa, että kulloistakin kirjaa ymmärtää paremmin vasta, kun tietää, miksi se on alun perin kirjoitettu. Neljä eri evankeliumia on Pawsonin mielestä kirjoitettu neljää eri tarkoitusta varten. Ilmestyskirjan sisällön ja kirjoituksen syyn avaa sen luku 14 Pawsonin mielestä: ”Tässä on pyhien kärsivällisyys, niiden, jotka pitävät Jumalan käskyt ja Jeesuksen uskon.”Äänite: Pawson -Book of Revelation Seminar 1 of 10


title: David Pawson

text: Omassa seurakunnassaan Pawson oli luetuttanut koko Raamatun läpi ääneen, mikä kesti sunnuntain iltapäivästä torstaihin saakka, jolloin lukeminen tapahtui ilman katkoja. Kokonaisuudessaan Raamatun lukeminen ääneen kesti noin 82 tuntia ja lukija vaihtui 15 minuutin välein. Kuulijoita oli koko viikon aikana arvioitu olevan noin 2 000, joista useat kuuntelivat vain puoli tuntia ja jotkut jäivät kuuntelemaan seuraavaan aamuun saakka, Pawson toteaa.


title: David Pawson

text: Pawsonin mukaan ei voida saarnata Joh 3:16 ilman, että tiedetään Joh 3:17, koska alkuaan Raamatussa ei ollut jae-erottelua. Asiayhteyttä ei voida irrottaa päätekstistä ja tehdä siitä uutta asiayhteyttä. Saman asian hän toteaa kohdasta, jota hänen mielestään on usein väärin käytetty saarnoissakin, kun sanotaan, että kaikki on uskovalle mahdollista (kaikissa elämän asioissa/tilanteissa): ""Kaikki minä voin hänessä, joka minua vahvistaa."", tässä on kuitenkin kyse taloudellisesta toimeen tulemisesta asiayhteyden mukaan – tulee palkallaan toimeen, Pawson toteaa.


title: David Pawson

text: Raamattua hän pitää myös alusta loppuun saakka eräänlaisena rakkaustarinana, jossa Jeesus on aviomies ja seurakunta morsian. Läpi Raamatun Jumala etsii morsianta Pojalleen ja Ilmestyskirjassa on tuo juonen huippukohta Pawsonin mukaan. Niin kuin maallisissa häissä niin myös taivaallisissa häissä, morsiamen puku on erittäin tärkeä asia. Pawson näkee tärkeäksi, että seurakunta on hyvin puettu myös hengellisesti (Raamatun termejä käyttäen). ""Ja pyhän kaupungin, uuden Jerusalemin, minä näin laskeutuvan alas taivaasta Jumalan tyköä, valmistettuna niin kuin morsian, miehellensä kaunistettu.""


title: David Pawson

text: Eksegetiikassa, joka tutkii alkukieltä JHWH tai Jahve (Minä olen, olemista) on Jumalan nimi, ja Pawson yritti selvittää miten se lausutaan. Hän ei saanut yhtäkään juutalaista lausumaan tuota, joten hän pyysi vastineen englanninkieleen. Hän sai vastaukseksi, että lähin sana englanniksi on ""Always"" eli suomeksi ""Aina"". ""Aina minun apuni, Aina minun voimani, Aina minun kunniani,"" Pawson toteaa myös, että se on vasta Jumalan etunimi. Jeesuksen yli 300 nimityksestä hän pitää eniten nimestä, jossa Jeesusta kutsutaan nimellä ""Kyllä"". Hän on Kyllä, jokaiseen Jumalan lupaukseen ja ""Kyllä"" sanassa on positiivisin uskon ilmaisu Jeesuksesta ja se myös muistuttaa seurakuntia siitä, kuinka tulee ajatella Jeesuksesta Pawsonin mukaan.


title: David Pawson

text: Pawson luennoi, että Filadelfian seurakunta oli pienin kooltaan, mutta rohkein julistamaan Jeesusta. Seurakunta säilyi myös pisimpään kaikista seitsemästä Ilmestyskirjan seurakunnasta. Se oli myös uskollisin Jeesuksen opetuksille ("sinä olet ottanut vaarin minun sanastani etkä ole minun nimeäni kieltänyt") kaikista Ilmestyskirjan seurakunnista Pawson jatkaa. Hänen tekemistään tutkimuksista käy ilmi, että alueen maaperä on vulkaanista ja asukkaat aika-ajoin jättivät kotinsa maan alkaessa vavahdella. Se avaa Pawsonin mukaan käsitystä Jeesuksen puheille, ettei enää tarvitse lähteä ulos: ("eikä hän koskaan enää lähde sieltä ulos").


title: David Pawson

text: Pawsonin mukaan Raamatun aikana Efesos ja Smyrna kilpailivat keskenään Aasian herruudesta. Kaupunki oli hyvin kaunis ja sitä kutsuttiin alkukirkon aikana Aasian ylpeydeksi ja kunniaksi. Kaupunki on perustettu n. 1000 eaa. ja tuhottiin vain 500 vuotta myöhemmin, mutta se rakennettiin jälleen n. 200 eaa. Kaupunki oli kuollut, mutta heräsi eloon ja sama lauseparsi esiintyy Ilmestyskirjassakin. Se on Homeroksen synnyinkaupunki ja kaupungissa on Homeroksen muistomerkki.


title: David Pawson

text: Pawsonin mukaan Kaupunki oli hyvin kansallismielinen. Se valitsi sodissa aina oikean liittolaisen. Smyrna asettui vuoroin Kreikan, vuoroin Rooman puolelle. Ilmestyskirjan kirjoittamisen aikaan Smyrna oli roomalaistunut ja siellä harjoitettiin keisarikulttia. Siellä sijaitsi alueen vanhin Roma-jumalattaren temppeli, jota palvottiin jo ennen keisarikulttia. Kaupunki kutsuttiin: "kaupunkien turhuuden paratiisiksi." Smyrna rakasti myöntää asukkailleen vapaan kansalaisen arvonimiä. Pawsonin mukaan kreikkalaiset jälleenrakennuttivat kaupungin. Kaupungin pääkadun nimi oli Kultakatu ja sen varrella oli monia temppeleitä Raamatun aikana. Temppeleistä on jäljellä yksi pylväikkö, joka sijaitsi torin reunalla. Pawsonin mukaan alkuperäistä Smyrnaa ei ole siksi paljoa jäljellä, koska kaupunki on jatkuvassa kehityksessä ja yksi Turkin suurimmista kaupungeista. Se on myös vilkas satama- ja yliopistokaupunki Pawson jatkaa.


title: David Pawson

text: 26 jaa. Smyrna sai ainoana Aasian kaupungeista rakentaa temppelin Rooman keisarille, Tiberiukselle. Rooma antoi yksinoikeuden Tiberiuksen temppeliin. Smyrna oli kuuluisa uskollisuudestaan.


title: David Pawson

text: Smyrnan seurakunta perustettiin n. 40 vuotta ennen Ilmestyskirjan kirjoittamista Pawson toteaa. Sen perustajina toimivat Efesoksesta saapuneet kääntyneet kristityt. Hän poikkesi siellä viimeisellä lähetysmatkallaan, sillä siellä asui Timoteuksen veli. Todennäköisesti Paavali yöpyi Timoteuksen veljen luona. Varmasti tiedetään, että siellä asui Polykarpus-niminen mies, joka on yksi kuuluisimmista marttyyreistä, joka toimi myös Smyrnan piispana. Smyrna oli alusta asti ollut kärsivä seurakunta ja se oli maksanut kovan hinnan olemassaolostaan.


title: David Pawson

text: Pawson pitää mielenkiintoisena sitä, kuinka Jeesus esittäytyy seurakunnalle Ilmestyskirjassa. Jeesus haluaa kertoa itsestään ominaisuuksia, jotka vahvistavat ja lohduttavat seurakuntaa tai jotka ovat unohtuneet seurakunnilta. Jeesuksen esittely on aina erilainen. Jeesuksella on n. 300 eri nimeä, jotka auttavat saamaan Jeesuksesta kokonaiskuvan. Jeesus esitteli itsensä kulloisessakin kirjeessä tavalla, joka sopii parhaiten seurakunnan tilanteeseen, Pawson jatkaa. Smyrnan seurakunnalle Jeesus sanoo, että "Hän on ensimmäinen ja viimeinen. Hän on aloittanut kaiken ja lopettaa kaiken. Hän on alfa ja omega." Jeesus puhuu näin ihmiskunnan historiasta.


title: David Pawson

text: Smyrnan seurakunta on Pawsonin mukaan hyvä esimerkki siitä, etteivät aina kristityt menesty vaan voivat jopa köyhtyä taloudellisesti olleessaan uskollisia uskossaan. Tämä näkyi Pawsonin mukaan etenkin aterioilla, koska ennen ateriaa oli usein rituaalisia menoja, joihin kristityt eivät osallistuneet. Näin ollen he menettivät osan kauppakumppaneistaan kääntyessään. Tässä mielessä Pawsonin mielestä ns. "menestysteologia" on osittain heresiaa, koska ei ole oikein luvata ihmiselle taloudellisia rikkauksia uskoontulon yhteydessä. Rikkauksien osalta Pawson on viitannut useissa luennoissaan kohtaan Raamatussa, jossa todetaan: "Kamelin on helpompi mennä neulansilmästä läpi kuin rikkaan päästä Taivaan Valtakuntaan". Smyrnassa kristityt olivat menettäneet omaisuutensa ja olivat kerjäläisiä vauraassa kaupungissa, koska kaupunki oli kytköksissä pakanallisiin uskontoihin. Kauppiaan täytyi kuulua ns. kauppakiltaan.


title: David Pawson

text: Pawson kannattaa myös kysyvää rukousta ("interrogation prayer"), jossa kysytään Jumalalta asioita käytännön elämässä. Pawsonin mielestä tulee kysyä Jumalalta ja odottaa vastausta. Hän ehdottaa kristityn rukoilijan ensimmäiseksi kysymykseksi Jumalalta: ""Onko elämässäni jotain, josta Sinä (Jumala) et pidä?""


title: David Pawson

text: Pawsonin mielestä ihmisten tulee rukoilla ja kiittää Jumalaa "Hänen" kirkostaan, ja kehottaa pyytämään anteeksi, jos olemme puhuneet muodossa "Meidän" kirkkomme, koska kirkko on Hänen.


title: David Pawson

text: Kasteesta Pawson opettaa kirjassaan "The Normal Christian Birth" seuraavasti: "Jeesus vastasi: "Totisesti, totisesti minä sanon sinulle: jos joku ei synny vedestä ja Hengestä, ei hän voi päästä sisälle Jumalan valtakuntaan." Tämä voidaan ymmärtää kolmella erilaisella tavalla Pawsonin mukaan: Pawson on arvostellut lapsikasteeetta. Hänen mukaansa lapsikasteen kautta seurakuntien jäesnistö täyttyy ei-uskovista ihmisistä. Pawson perustelee näkemystään: "Luther perusteli lapsikasteen huonosti sanomalla vain, kuka voi osoittaa, ettei vauvalla ole uskoa. Yhtä hyvin voi kysyä, kuka voi osoittaa, että vauvalla on uskoa. Kirkko pysyy hengissä vain, jos se siirtyy kastamaan ainoastaan ne, jotka tekevät parannuksen ja uskovat". Pawsonin puhuttua aiheesta vieraillessaan Suomessa vuonna 2007 vierailua isännöinyt Nokia-mission Markku Koivisto sanoutui irti Pawsonin kastekäsityksestä.


title: David Pawson

text: Pawsonin mukaan Saatana vihaa Raamattua ja etenkin sen ensimmäisiä ja viimeisiä sivuja enemmän kuin mitään muita kohtia. Pawsonin mukaan ensimmäisillä sivuilla selvitetään, kuinka Saatana sai otteen ihmissukuun ja kuinka hän teki tästä maailmasta oman kuningaskuntansa, ja hän ei halua kenenkään tietävän miten hän toimii ihmisten keskellä. Paavali sanoo, että me emme ylläty Saatanan keinoista, koska tiedämme miten hän saa ihmisistä otteen. ""Opiskelemalla sitä mitä tapahtui Eedenin puutarhassa, voimme tietää miten Saatana toimii"", Pawson toteaa. Ilmestyskirjasta Pawson selvittää, että taivaassa tapahtuvat asiat heijastavat maanpäälliseen elämään, kuten sotina. Suuret vaivan ajat johtuvat siitä, että Saatana on menettämässä valtansa, hänet heitetään ulos Taivaasta ja tietää sen itsekin. Ilmestyskirjasta Pawson toteaa, että sitä olisi hyvä lukea ääneen, koska silloin joutuu käyttämään omaa ääntään ja painottamaan sanoja, jolloin sanoista tulee paljon merkittävämpiä lukijalle ja kuulijalle. ""Lue ääneen ja kuljeta sanoma sydämeesi"", hän toteaa.


title: David Pawson

text: Pawsonin mukaan Saatana rakastaa katsoa omiaan alaspäin, niinpä Saatana valitsee kukkulan asuinsijakseen. Raamatun aikaan Pawson katsoo Saatanan päämajan sijainneen Pergamonissa Ilmestyskirjan mukaan. Alttaria, jossa paloi tuli yötä päivää kutsuttiin Saatanan valtaistuimeksi tai tuoliksi sen muodon tähden. Raamattu myös puhuu, että Pergamonissa on Saatanan valtaistuin: ""Minä tiedän, missä sinä asut: siellä, missä saatanan valtaistuin on; ja sinä pidät minun nimestäni kiinni etkä ole kieltänyt minun uskoani niinäkään päivinä, jolloin Antipas, minun todistajani, minun uskolliseni, tapettiin teidän luonanne, siellä, missä saatana asuu."", joka nykyisin on siirretty Pergamonin museoon Itä-Berliiniin.


title: David Pawson

text: Pawson opettaa eskatologiasta, Jeesuksen toisesta tulemisesta, että siitä ei voi antaa tarkkaa päivämäärää, eikä sitä kannata edes arvailla. Martti Luther antoi vuoden 1636, John Wesley 1874, Charles Taze Russell 1914 (josta syntyi Jehovan todistajat) ja Pawsonin mukaan he kaikki epäonnistuivat arvioissaan Jeesuksen takaisin tulemisesta. Hänen mukaansa on tapahduttava tiettyjä asioita ennen kuin Jeesus tulee takaisin. Pawsonin mielestä ne ovat Raamatun perusteella seuraavassa järjestyksessä:Näistä Pawsonin mukaan ensimmäinen ja toisesta puolet on jo toteutunut. Pawson uskoo kuitenkin, että voidaan antaa kuukausi, jolloin Jeesus tulee takaisin sillä perusteella, että Jeesus toimi ensimmäisen tulemisensa aikana myös aina juutalaisen kalenterin mukaan. Ilmestysmaja- tai Sukkot-juhla ei ole vielä toteutunut kirjoituksissa, jota Sakarjan kirja korostaa Messiaan tulemisen ajaksi, joka on juutalaisessa kalenterissa 7. kuukausi (Tishrei) eli syyskuu. Pawsonin mukaan Jeesus tulee takaisin kun kaikki merkit ovat täyttyneet maailmassa Matteuksen evankeliumin luvun 24 mukaan.


title: David Pawson

text: Pawsonin mukaan aikojen lopussa ihmiset ovat maailmassa kolmiyhteisen Jumalan (Isän, Pojan ja Pyhän Hengen) sijaan kolmiyhteisen Saatanan (Paholainen, Antikristus, väärät profeetat) käsissä, jolloin kristittyjen on kiellettyä ostaa mitään ruokaa itselleen tai edes lapsilleen, jos heillä ei ole otsassa tai ranteessa paholaisen merkkiä tai mikrosirua, jossa on Pedon luku. Näin ollen Pawsonin mielestä maailmassa ei ole käteistä juuri ennen kuin Jeesus tulee takaisin. Tosikristityt kieltäytyvät ottamasta tätä merkkiä ja jotkut voivat jopa kuolla sen tähden, ""30 vuotta sitten tälle naurettiin Englannissa, kun puhuin tästä ensimmäisen kerran, mutta nyt sille ei enää kukaan naura."" Pawson toteaa.


title: David Pawson

text: Pawsonin mielestä lopun ajat on kuvattu Raamatussa siksi, ettei Raamattuun uskovat hätääntyisi noina aikoina, kun kaikki tapahtuu, vaan olisivat valmiina. Pawsonin mukaan suuri harhaoppi, jota miljoonille kristityille on julistettu ja johon hän itse ei usko, että kristityt otetaan pois maailmasta ennen suuren vaivan tai vihan ja ahdistuksen aikaa aikaa, on tuonut monelle väärää lohtua myös Pawson toteaa.


title: David Pawson

text: Hän mainitsee myös, että juuri tuon 3½ vuoden ahdistuksen aikana sen ihmisen, joka kieltää Kristuksen, Jumala kieltää Taivaassa enkeleiden edessä. Nykyisin Pawsonin mukaan joka vuosi 250 000 kristittyä kohtaa marttyyrikuoleman uskonsa tähden.


title: David Pawson

text: Peter Bettson on jakanut pelkästään äänitteitä Pawsonin puheista Australiassa puoli miljoonaa kappaletta viimeisen 25 vuoden aikana. Pawsonin Raamatun opetuksia on julkaistu ja esitetty yli 120 maassa. Helsingissä ja Tampereella hän vieraili 10.–11.5.2007 pitäen seminaarin otsikolla "Lutherin reformaation loppuunsaattaminen".


title: Mittakenttäteoria

text: Hiukkasfysiikassa mittakenttäteoria on fysikaalinen kenttäteoria, joka perustuu ajatukseen, että systeemi on invariantti tietyissä symmetriamuunnoksissa.


title: Mittakenttäteoria

text: Monia fysikaalisia systeemejä voidaan kuvata käyttäen nk. Lagrangen formalismia. Systeemin tilaa kuvataan Lagrangen funktiolla, joka on invariantti tietyn symmetriamuunnosryhmän suhteen. Valittu symmetriaryhmä sanelee systeemin fysikaaliset ominaisuudet. Mikäli Lagrangen funktio on invariantti, kun symmetriamuunnos tehdään samalla tavoin avaruuden jokaisessa pisteessä, systeemin sanotaan olevan globaalisti invariantti. Mittakenttäteoriassa globaalisuuden vaatimusta lievennetään niin, että systeemin vaaditaan olevan invariantti ainoastaan lokaaleissa muunnoksissa, ts. kussakin avaruuden pisteessä erikseen. Jotta Lagrangen funktio olisi edelleenkin symmetrinen lokaalin muunnoksen suhteen, on teoriaan usein lisättävä uusia kenttiä, joita kutsutaan mittakentiksi.


title: Mittakenttäteoria

text: Esimerkki mittakenttäteoriasta on sähkömagnetismi sekä sen kvanttimekaaninen vastine kvanttisähködynamiikka. Jotta elektronia kuvaava teoria olisi symmetrinen lokaalin muunnoksen suhteen, on teoriaan lisättävä uusi mittakenttä, fotoni.


title: Mittakenttäteoria

text: Modernissa fysiikassa mittakenttäteoriat ovat erittäin tärkeitä, sillä niiden avulla voidaan kuvata sähkömagneettisen, heikon ja vahvan vuorovaikutuksen yhdistävä kvanttikenttäteoria standardimalli.


title: Mikko Hänninen

text: Mikko Antero Hänninen (s. 28. elokuuta 1952 Tampere) on suomalainen näyttelijä ja teatteritaiteen maisteri. Hän on työskennellyt muun muassa Helsingin kaupunginteatterissa sekä Kuopion kaupunginteatterissa ja toimii tällä hetkellä freelance-näyttelijänä. Hänninen on esiintynyt useissa kotimaisissa televisiosarjoissa ja elokuvissa, joista tunnetuimpia ovat "Kivenpyörittäjän kylä", "Tuliportaat" ja "Onnea vai menestystä".


title: Mikko Hänninen

text: Hänninen toimi Suomen Näyttelijäliiton puheenjohtajana 2008–2013.


title: Pregabaliini

text: Pregabaliini (kauppanimi mm. Lyrica) on gabapentiinistä edelleen kehitetty antikonvulsiivinen lääkeaine. Sitä käytetään paikallisalkuisen epilepsian, neuropaattiseen kivun, yleistyneen ahdistuneisuushäiriön ja migreenin hoitoon. Yhdysvaltojen lääkevirasto FDA on hyväksynyt sen hoidoksi myös fibromyalgiaan, mutta ei yleistyneeseen ahdistuneisuushäiriöön. Lääkkeen toi markkinoille Pfizer.


title: Pregabaliini

text: Pregabaliini on aivojen välittäjäaine GABA:n johdos. Lääkettä markkinoi ja myy Suomessa Pfizer ja rinnakkaislääketuojat Orifarm ja Paranova. Lääkekorvaustilaston mukaan yli 71 000 suomalaista käytti vuonna 2012 pregabaliinia sisältävää Lyricaa, näistä vain kymmenesosa epilepsian hoitoon.


title: Pregabaliini

text: Pregabaliinia sisältävät lääkkeet ovat pääasiallisesti keskushermostoon vaikuttavia eli PKV-lääkkeitä, joilla on huumaavia vaikutuksia. Lyrican pakkauksessa on nykyään punainen varoituskolmio, joka esiintyy myös muiden PKV-lääkkeiden pakkauksissa.


title: Pregabaliini

text: Pregabaliinin löysi lääkekemisti Richard Bruce Silverman Northwestern-yliopistossa Yhdysvalloissa. Euroopan unioni hyväksyi lääkeaineen vuonna 2004. Yhdysvaltain lääkevirasto FDA hyväksyi sen käytön epilepsian, diabeetikkojen neuropaattisiin kipuihin ja herpeksen aiheuttamaan neuralgiaan joulukuussa 2004 ja se tuli Yhdysvaltain markkinoille syksyllä 2005.


title: Pregabaliini

text: Kesäkuussa 2007 FDA hyväksyi Lyrican fibromyalgian hoitoon ja se oli ensimmäinen lääke, joka hyväksyttiin tähän käyttötarkoitukseen ja säilyi tänä siihen saakka, kun duloksetiini sai FDA:n hyväksynnän samaan käyttöön kesäkuussa 2008.


title: Pregabaliini

text: Pregabaliinin patentti vanheni ja rinnakkaislääkkeet tulivat saataville Kanadassa vuonna 2013, Euroopan unionissa oletetaan tämän tapahtuvan vuonna 2016 ja Yhdysvalloissa vuonna 2018.


title: Pregabaliini

text: Pregabaliinista tehtiin vuonna 2012 neljänneksi eniten haittavaikutusilmoituksia Fimean lääkkeiden haittavaikutuksia koskevaan tietokantaan. Pregabaliinin käytön yleisimpiä haittavaikutuksia ovat:


title: Pregabaliini

text: Hyvin yleisiä (enemmän kuin 10 %:lla): huimaus, väsymys.


title: Pregabaliini

text: Yleisiä (1–10 %:lla): näön hämärtyminen, kaksoiskuvat, lisääntynyt ruokahalu, euforia, sekavuus, värikkäät unet, muutokset seksuaalisuudessa, ärtyneisyys, ataksia, keskittymiskyvyn muutokset, koordinaatiokyvyn muutokset, muistivaikeudet, vapina, puhekyvyn muutokset, parestesia, kiertohuimaus, suun kuivuminen, ummetus, oksentelu, lisääntyneet ilmavaivat, erektiovaikeudet, uupumus, turvotukset, epänormaali kävelytyyli, painon lisääntyminen.


title: Pregabaliini

text: Epätavalliset (0,1–1 %:lla): masennus, letargia, levottomuus, hallusinaatiot, silmien nykiminen, tuntoaistin muutokset, takykardia, syljenerityksen lisääntyminen, hikoilu, kuumat aallot, kutina, lihaskrampit, lihaskipu, nivelkivut, virtsaamisvaikeudet, muutokset verenkuvassa, munuaiskivet.


title: Pregabaliini

text: Harvinaiset (euforisoivasta vaikutuksesta johtuen. Kuitenkin tämä vaikutus pienenee pregabaliinin pitkäaikaisessa käytössä, kun lääkkeeseen kasvaa toleranssi.


title: Pregabaliini

text:
Pregabaliini on noussut huumekäytössä perinteisten huumaavien lääkkeiden kuten opiaattien ja bentsodiatsepiinien rinnalle.
Pregabaliinia käytetään myös sekaisin alkoholin kanssa, ja myös tämä voi olla hengenvaarallista, erityisesti jos pregabaliinia ja alkoholia otetaan suuria määriä, tarkoittaen 600 mg:n maksimiannostuksen ylitystä esimerkiksi useilla grammoilla.


title: Dirty Dancing – kuuma tanssi

text: Dirty Dancing – kuuma tanssi on vuonna 1987 julkaistu romanttinen draamaelokuva. Elokuvan ohjasi Emile Ardolino ja sen pääosissa näyttelivät Patrick Swayze ja Jennifer Grey.


title: Dirty Dancing – kuuma tanssi

text: "Dirty Dancing" on yksi kaikkien aikojen katsotuimmista tanssielokuvista; pienen budjetin elokuva tuotti maailmanlaajuisesti 300 miljoonaa dollaria ja se oli ensimmäinen elokuva, jota myytiin maailmanlaajuisesti yli miljoona VHS-videokopiota. Elokuva sai myös parhaan laulun Oscar-palkinnon ja parhaan kappaleen Golden Globe -palkinnon.


title: Dirty Dancing – kuuma tanssi

text: Vuonna 2004 sai ensi-iltansa Guy Ferlandin elokuva "Dirty Dancing – Kuuma tanssi 2" ("Dirty Dancing: Havana Nights"), joka on alkuperäisen "Dirty Dancingin" esiosa tai uudelleentulkinta. Se sijoittuu Kuuban vallankumouksen aikaan 1950-luvun lopulla.


title: Dirty Dancing – kuuma tanssi

text: 18-vuotias newyorkilainen Frances ”Baby” Houseman (Jennifer Grey) viettää kesää 1963 yhdessä varakkaan perheensä kanssa Kellerman’silla, Catskillvuorilla sijaitsevassa lomakylässä. Hän on aikeissa mennä Mount Holyoke Collegeen opiskelemaan kehitysmaiden taloutta sekä liittyä rauhanjoukkoihin. Hän on saanut nimensä Frances Perkinsin, Yhdysvaltain ensimmäisen naispuolisen kabinetin jäsenen, mukaan. Babyn isä Jake (Jerry Orbach) on lomakylän omistajan, Max Kellermanin (Jack Weston), henkilökohtainen lääkäri.


title: Dirty Dancing – kuuma tanssi

text: Baby ihastuu lomakylän tanssinopettaja Johnny Castleen (Patrick Swayze), joka kuuluu lomakylän työväentaustaiseen henkilökuntaan. Erään kerran Baby saa vesimelonia kantaessaan kutsun osallistua henkilökunnan salaisiin jatkoihin. Juhlissa Baby näkee ensimmäistä kertaa mamboa, jota sen ajan ihmiset pitivät ”likaisena tanssina”. Seksikäs tanssilaji kiinnostaa Babya, ja hän saakin Johnnylta lyhyen, improvisoidun tanssitunnin. Myöhemmin Baby saa tietää, että Johnnyn tanssipari Penny Johnson (Cynthia Rhodes) on järkyttynyt saatuaan tietää, että hän on raskaana naistenmiehenä tunnetulle tarjoilijalle, Robbie Gouldille (Max Cantor). Robbie seurustelee parhaillaan Babyn Lisa-siskon (Jane Brucker) kanssa, ja Baby saa tietää, ettei Robbie aio ottaa vastuuta syntymättömästä lapsestaan. Robbie toteaa: ”Jotkut ihmiset ovat sen arvoisia, mutta toiset eivät.” Baby hankkii isältään rahaa voidakseen maksaa Pennyn laittoman abortin. Jake suostuu antamaan rahat tyttärelleen, vaikkei tämä kerrokaan, mihin ne oikein on tarkoitettu, sillä hän on aina luottanut tyttäreensä. Auttaakseen Pennya ja Johnnya Baby ryhtyy Pennyn sijaistanssijaksi läheisessä Sheldraken lomakylässä pidettävää esitystä varten, jonka Penny ja Johnny ovat tavanneet pitää joka vuosi. Esitystä varten Johnnyn on opetettava Baby paremmaksi tanssijaksi ja saatava tämä omaksumaan kaikki tarvittavat liikkeet. He harjoittelivat tanssia noin pari viikkoa esitystä varten.


title: Dirty Dancing – kuuma tanssi

text: Kun Babysta tulee Johnnyn tanssioppilas, heidän tunteensa roihahtavat liekkeihin ja heidän välilleen puhkeaa romanssi. Heidän esityksensä Sheldrakessa sujuu kohtalaisen hyvin, vaikka Baby onkin liian hermostunut suorittaakseen tanssiesityksen loppuhuipennuksen eli ilmaannoston. Kun Baby ja Johnny palaavat takaisin Kellerman’sille, he saavat tietää, että Pennyn katuabortti on mennyt pieleen ja aiheuttanut Pennylle suuria kipuja. Baby hakee isänsä apuun, mutta Jake uskoo Pennyn odottaneen Johnnyn lasta, eikä anna tyttärensä enää tavata Johnnya tai tämän ystäviä. Jake raivostuu tyttärensä valehtelusta ja siitä, että tämä petti hänen luottamuksensa. Baby kuitenkin uhmaa isäänsä ja hiipii tapaamaan Johnnya tämän huoneeseen vielä samana yönä. He rakastelevat yhdessä ensimmäistä kertaa.


title: Dirty Dancing – kuuma tanssi

text: Johnnyn ja Babyn suhde tulee julki, kun Johnnya syytetään erään lomakohteen asiakkaan lompakon varastamisesta. Kun Johnny ei pysty antamaan kunnollista alibia, Baby pelastaa tämän potkuilta kertomalla, ettei Johnny voinut olla syyllinen, koska tämä oli hänen kanssaan mökissä koko yön. Johnny pääsee pälkähästä, mutta saa silti potkut siitä hyvästä, että ryhtyi suhteeseen asiakkaan kanssa. Babyn epäitsekäs teko saa Johnnyn kuitenkin tajuamaan, että ”maailmassa on ihmisiä, jotka ovat valmiita puolustamaan muita seurauksista huolimatta”.


title: Dirty Dancing – kuuma tanssi

text: Potkuistaan huolimatta Johnny palaa lomakylään esittääkseen kauden viimeisen tanssin yhdessä Babyn kanssa. Johnny ei arvosta sitä, että Housemanit ovat pistäneet Babyn istumaan nurkkaukseen, sanoen: ”Baby ei kuulu nurkkaan”. Hän vetää Babyn ylös tuolilta ja vie tämän lavalle keskeyttäen parhaillaan käynnissä olevan show’n. Johnny pitää lyhyen puheen, minkä jälkeen hän ja Baby ällistyttävät yleisön tyrmäävällä tanssiesityksellä kappaleen ”(I’ve Had) The Time of My Life” tahtiin. Esitys päättyy Babyn ja Johnnyn suorittaessa klimaattisen ilmaannoston ensimmäistä kertaa onnistuneesti. Jake saa tietää, että Pennyn raskauden takana olikin Johnnyn sijaan Robbie, ja hän myöntää olleensa väärässä Johnnyn suhteen. (Jake oli antanut Robbielle aiemmin sekin, jotta tämä voisi päästä sisään lääketieteelliseen opistoon. Kun Robbie myönsi avoimesti saattaneensa Pennyn raskaaksi ja kaupan päälle vielä pilkkasi tyttöä, Jake sieppasi sekin vihaisesti takaisin.) Elokuva päättyy tanssin jatkuessa ja juhlasalin muuttuessa yökerhoksi, missä kaikki (henkilökunta ja asiakkaat) ryhtyvät tanssimaan yhdessä.


title: Montessori

text: Montessori voi viitata:


title: Evert Kaarlenpoika Horn

text: Evert Kaarlenpoika Horn af Kanckas () (11. kesäkuuta 1585 Haapsalu – 24. heinäkuuta 1615) oli sotilas ja Ruotsin sotamarsalkka vuodesta 1614. Hän oli Kaarle Henrikinpoika Hornin poika.


title: Evert Kaarlenpoika Horn

text: Evert Horn soti 1600-luvun alussa Liivinmaalla, mutta saavutti sotasankarin maineen vuosina 1609–17 käydyssä Venäjän ja Ruotsin välisessä Inkerin sodassa. Hän oli Jakob De la Gardien lähin mies ja toimi myös tämän sijaisena. 1612 Horn valloitti Kaprion, Jaaman, Iivananlinnan ja Audovan. 1613 hänet nimitettiin Narvan ja Iivananlinnan käskynhaltijaksi. Tuleva Ruotsin kuningas Kustaa II Aadolf oli enimmäkseen Hornin mukana, opiskellessaan sodankäyntiä Ruotsin armeijassa Inkerin sodan aikana. Horn haavoittui kuolettavasti Pihkovan edustalla käydyssä kahakassa 1615.


title: Evert Kaarlenpoika Horn

text: Evert Hornin poika oli Kustaa Evertinpoika Horn.


title: Turbogeneraattori

text: Turbogeneraattori on höyryturbiinilla toimiva generaattori.


title: Turbogeneraattori

text: Kun höyryveturit kehittyivät, huomattiin nopeasti että sähkövalo olisi tehokkaampi, huoltoystävällisempi ja ylimalkaan parempi kuin siihen asti käytetty asetyleenivalo - öljyvalosta puhumattakaan.


title: Turbogeneraattori

text: Koska julkista sähköverkkoa ei kaikkialla ollut, akkukäyttöinen sähkövalo ei ollut toimiva ratkaisu; siispä kehitettiin veturin tuottamalla höyryllä toimiva oma generaattori. Koska generaattori vaatii suuremman kierrosnopeuden, voimakoneeksi valittiin höyryturbiini.


title: Turbogeneraattori

text: Keksintö osoittautui toimivaksi, ja pian niitä alettiinkin asentaa myös laivoihin sähkövalon leviämisen myötä.


title: Turbogeneraattori

text: Mm. sotakorvauksina rakennettuihin PT-4 -vetureihin asennettiin jo tehtaalla sähkövalot ja turbogeneraattori, kun pienemmät veturit varustettiin vielä öljyvaloilla.


title: Turbogeneraattori

text: Majakkalaivoissa tosin asetyleenivalo säilytti asemansa; turbogeneraattori osoittautui tällaisessa paikallaan pysyttelevässä laivassa suureksi höyryn ja siis hiilen kuluttajaksi.


title: Turbogeneraattori

text: Nykyään turbogeneraattoreita on pääasiassa höyryvetureissa ja voimalaitoksissa. Näissä höyryturbiinia ajetaan laitoksen tuottamalla höyryllä, joka voi olla peräisin perinteisestä polttokattilasta tai ydinreaktiosta.


title: Taslima Nasrin

text: Taslima Nasrin (bengali: তসলিমা নাসরিন, arab.: تسليمة نسرین Toslima Nasrin) (s. 25. elokuuta 1962) on maanpaossa Ruotsissa asuva Bangladeshista kotoisin oleva kirjailija, koulutukseltaan lääkäri. Hän on herättänyt huomiota voimakkailla kannanotoillaan hindujen ja muslimien uskonkiihkoa vastaan ja naisten oikeuksien puolustajana.


title: Taslima Nasrin

text: Nasrin on hartaasta muslimiperheestä. Hän valmistui lääkäriksi 1986 ja toimi gynekologina vuoteen 1994. Kirjallisen uransa hän aloitti runoilijana, ja ensimmäinen kokoelma "Shikore Bipul Khudha" ilmestyi 1986. Hän nousi julkisuuteen sanomalehti "Khabarer Kagoj'ssa" ilmestyneillä kolumneillaan, joissa hänen feminisminsä alkoi kiteytyä.


title: Taslima Nasrin

text: Nasrin on ollut maanpaossa Bangladeshista vuodesta 1994. Silloin ilmestyi hänen dokumenttiromaaninsa "Häpeä" ("Lajja"). Häntä uhkasi vankeustuomio, mutta kansainvälisen tukikampanjan vuoksi hän säästyi siltä. Vuonna 1994 hän siirtyi Ruotsiin ja sai maan kansalaisuuden. Vuonna 2005 hän muutti Intiaan Kalkuttaan, anoi maan kansalaisuutta, mutta ei saanut. Vuonna 2008 hän sai turvapaikan Ruotsista. Nasrinin asuinpaikka on salainen äärimuslimien tappouhkausten vuoksi. Hän joutui kohun vuoksi poistamaan kiistaa aiheuttaneita kohtia omaelämäkerrallisesta teoksestaan "Dwikhandito" (2003, 'Kahtiajaettu').


title: Urheilukoulu

text: Urheilukoulu (URHK) on Suomen maavoimien joukkoyksikkö, joka kouluttaa ikäluokkansa parhaista urheilijoista tiedustelijoita sodanajan joukkoihin. Urheilukoulu sijaitsee Helsingissä Kaartin jääkärirykmentissä. Lisäksi osaa talvilajeista koulutetaan Kainuun prikaatissa Kajaanissa. Koulu on perustettu vuonna 1979, jota ennen sitä edelsivät vuodesta 1964 alkaen Kajaanissa ja Santahaminassa Helsingissä sijainneet urheilukomppaniat.


title: Urheilukoulu

text: Suuri osa suomalaisista huippu-urheilijoista suorittaa varusmiespalveluksensa Urheilukoulussa. Urheilukoulu antaa varusmiehille tiedustelukoulutusta ja puolustusvoimien vakinaiselle henkilökunnalle tiedustustelu- ja liikunta-alan täydennyskoulutusta.


title: Urheilukoulu

text: Urheilukoulussa koulutetaan tiedustelijoita hiihtäjä Olavi Alakulpin hengessä. Alakulppi oli suomalainen kaukopartiojoukoissa palvellut Mannerheim-ristin ritari, joka myös voitti MM-kultaa hiihdossa Zakopanessa 1939. Näin hänessä yhdistyy kaksi urheilukoulun päätehtävää: vaativa tiedustelukoulutus sekä kansainväliseen menestykseen tähtäävä urheiluvalmennus.


title: Urheilukoulu

text: Koulu sijaitsi aiemmin Lahdessa Hämeen Rykmentissä. Lahdessa palveli yli 4 000 urheilijaa yli 50:stä eri lajista. Urheilujoukoissa palvelleiden tapaamisia ja tapahtumia järjestää Urheilukoulun kilta.


title: Urheilukoulu

text: Puolustusvoimauudistukseen ja Hämeen Rykmentin lakkauttamiseen liittyen Urheilukoulun toiminta siirtyi vuoden 2014 loppuun mennessä syntysijoille Helsinkiin Santahaminan varuskuntaan. Lisäksi Kainuun Prikaatiin Kajaaniin perustettiin erillinen satelliittijoukkue, jossa palvelee lumilajien urheilijoita. 1.TIEDK siirtyi jo kesän 2014 alussa Helsinkiin. Kouluun kuuluu myös uusi Valmennuskeskus.


title: Urheilukoulu

text: Koulun komentajiin kuuluu Pertti Laatikainen.


title: Urheilukoulu

text: Tunnettuja Urheilukoulussa koulutuksen saaneita urheilijoita ovat muun muassa:


title: Sufia Kamal

text: Sufia Kamal (20. kesäkuuta 1911 – 20. marraskuuta 1999) oli bangladeshilainen runoilija, kirjailija, feministi ja yhteiskunnallinen toimija. Hän on Bangladeshin arvostetuimpia kulttuuripersoonia. Hänet haudattiin valtiollisin menoin ensimmäisenä naisena Bangladeshissa.


title: Sufia Kamal

text: Kamal aloitti uransa runoilijana, ja ensimmäinen kokoelma "Sanjher Maya" ('Kaunis ilta') ilmestyi 1938.


title: Robert Burns Woodward

text: Robert Burns Woodward (10. huhtikuuta 1917 Boston – 8. heinäkuuta 1979 Cambridge, Massachusetts) oli yhdysvaltalainen kemisti. Hän sai Nobelin kemianpalkinnon vuonna 1965 saavutuksistaan orgaanisen synteesin alalla.


title: Robert Burns Woodward

text: Woodward kiinnostui jo nuorena kemiasta. Vuonna 1933 hän aloitti opinnot MIT:ssä, mutta löi opiskelunsa laimin niin, että hänet erotettiin jo seuraavana vuonna. Woodward hyväksyttiin kuitenkin myöhemmin uudestaan vuonna 1935. Vuonna 1936 hän oli suorittanut alemman korkeakoulututkinnon luonnon tieteessä ja jo seuraavana vuonna hän saavutti tohtorin arvon estrogeenin synteesiä koskevista tutkimuksistaan.


title: Robert Burns Woodward

text: 1940-luvun alussa Woodwardin tutkimukset kohdistuivat pääasiassa ultraviolettispektroskopiaan. Hän selvitti useiden yhdisteiden rakenteita. Vuonna 1944 hän raportoi yhdessä William von Doeringin kanssa kiniinin synteesistä. 1940- luvun kuluessa Woodward oli syntetisoinut kiniinin lisäksi myös kolesterolin, kortisonin, strykniinin, lysergihapon, reserpiinin, klorofyllin, kefalosporiinin ja kolkisiinin. Myöhemmin Woodward kehitteli infrapunaspektroskopian ja NMR-spektroskopian tehokkaampaa käyttöä.


title: Robert Burns Woodward

text: 1960-luvun alussa Woodward aloitti yhdessä sveitsiläisen kollegansa Albert Eschenmoserin kanssa monimutkaisen B-vitamiinin synteesi, jossa heidän lisäkseen oli mukana lähes 100 opiskelijaa. Synteesi on tähän mennessä monimutkaisin luonnossa esiintyvän yhdisteen synteesi.


title: Kyle Massey

text: Kyle Orlando Massey (s. 28. elokuuta 1991) on yhdysvaltalainen näyttelijä ja rap-artisti.


title: Kyle Massey

text: Massey on näytellyt sarjoissa, kuten "That’s So Raven" ja "Coryn koukerot", joissa hän esittää molemmissa Ravenin veljeä Cory Baxteria. Massey on ollut myös näyttelemässä Disney Channelin elokuvassa "Life Is Ruff". Massey on ollut mukana monissa Disney Channelin sarjoissa. Hän on ollut myös mukana Disney Channel Gamesissa.


title: Kyle Massey

text: Kyle Masseyllä on yksi isoveli, Christopher Massey, joka näytellyt sarjassa "Zoey 101" Michael Barretia. Christopher on vieraillut myös erilaisissa televisio-ohjelmissa.


title: Galyani Vadhana

text: Galyani Vadhana () (6. toukokuuta 1923 – 2. tammikuuta 2008) oli Thaimaan kuninkaan Bhumibol Adulyadejin vanhin sisarus. Hän syntyi Lontoossa.


title: Galyani Vadhana

text: Vadhana meni toisen maailmansodan aikana naimisiin eversti Aram Rattakun Serireongritin kanssa. Parille syntyi Sveitsissä tytär Thanpuying Dhasanawalaya Sornsongkram vuonna 1945. Hän meni vuonna 1969 uusiin naimisiin prinssi Waranonthawatin (k. 1990) kanssa.


title: Galyani Vadhana

text: Kesällä 2007 Vadhana joutui Sirirajin sairaalaan, jossa hänellä todettiin syöpä. Hän kärsi myöhemmin samana vuonna aivoinfarktin ja kuoli pitkään huonosta terveydentilasta kärsittyään 84 vuoden iässä 2. tammikuuta 2008.


title: Sirikit

text: Kuningatar Sirikit (syntyään "Mom Rajawongse" Sirikit Kitiyakara; s. 12. elokuuta 1932) on Thaimaan entisen kuninkaan Bhumibol Adulyadejin puoliso. Pari meni kihloihin Sveitsissä 19. heinäkuuta 1949 ja vietti kuninkaallisia häitään Thaimaassa 28. huhtikuuta 1950.


title: Sirikit

text: Sirikit on synnyttänyt neljä lasta. Heistä vanhin on prinsessa Ubol Ratana (s. 5. huhtikuuta 1951). Sirikit on Thaimaan nykyisen kuninkaan Maha Vajiralongkornin (s. 28. heinäkuuta 1952) äiti.


title: Sirikit

text: Sirikit on tullut tunnetuksi hyväntekeväisyystyöstään.


title: Sirikit

text: Hänen syntymäpäivänsä on ollut äitienpäivä Thaimaassa vuodesta 1976 lähtien.


title: David Franzoni

text: David Harold Franzoni (s. 4. maaliskuuta 1947) on yhdysvaltalainen elokuvakäsikirjoittaja ja -tuottaja. Hänen töidensä joukossa ovat "Amistad" (1997), "Gladiator" (2000) ja "Kuningas Arthur" (2004).


title: David Franzoni

text: Franzoni oli käsikirjoittajana vuonna 1993 ehdolla Emmy-palkinnon saajaksi.


title: David Franzoni

text: "Gladiator" oli vuoden 2000 parhaan elokuvan Oscar-palkinnon voittaja, ja elokuva palkittiin myös Baftalla. Franzoni oli myös alkuperäisellä käsikirjoituksellaan ehdolla kumpaisenkin palkinnon saajaksi.


title: George K. Nash

text: George Kilborn Nash (14. elokuuta 1842 – 28. lokakuuta 1904) oli yhdysvaltalainen republikaanipoliitikko. Hän palveli pohjoisvaltioiden armeijassa Yhdysvaltain sisällissodassa, minkä jälkeen hän toimi juristina. Vuosina 1880–1883 hän oli Ohion osavaltion oikeusministeri, ja Ohion kuvernöörinä hän toimi vuosina 1900–1904.


title: Cot Deal

text: Ellis Ferguson ”Cot” Deal (23. tammikuuta 1923 – 21. toukokuuta 2013) oli yhdysvaltalainen baseballpelaaja (syöttäjä) ja -valmentaja.


title: Cot Deal

text: Deal syntyi Arapahossa, Oklahomassa. Hän loi pitkän uran pelaajana ja vaikutti Major League -tasolla vuosina 1947–1954. Hän pelasi Boston Red Soxissa ja St. Louis Cardinalsissa.


title: Cot Deal

text: Peliuralta vetäydyttyään Deal toimi useiden major- ja minor league -joukkueiden valmentajana ja joukkueenjohtajana. Hän toipui vuonna 1989 havaitusta eturauhassyövästä.


title: Täydelliset naiset (4. tuotantokausi)

text: Täydellisten naisten neljättä tuotantokautta alettiin esittää Yhdysvalloissa 30. syyskuuta 2007 ABC:lla ja Suomessa 10. maaliskuuta 2008 Nelosella. Tuotantokautta tehtiin käsikirjoittajien lakosta johtuen poikkeuksellisesti vain 17 jaksoa sekä yksi erikoisjakso, joka esitettiin 23. syyskuuta 2007. Sarjan keskiössä ovat jälleen Wisteria Lanen asukkaat Susan Delfino, Lynette Scavo, Bree Hodge, Gabrielle Solis ja Edie Britt ja heidän elämänsä Mary Alice Youngin kertomana. Katherine Mayfair perheineen esitellään kauden aikana ja he ovatkin kauden mysteerin keskikohtana.


title: Täydelliset naiset (4. tuotantokausi)

text: Tuotantokauden saama palaute oli pääosin myönteistä. Katsojaluvuissa tapahtui hienoista nousua verrattuna edelliseen kauteen, ja kausi keräsikin keskimäärin 17,9 miljoonaa katsojaa jaksoa kohden. Televisiosarja oli Yhdysvaltain television kuudenneksi katsotuin ja samalla vuoden katsotuin käsikirjoitettu sarja. Toukokuussa 2008 esitetty sarjan jakso keräsi Suomessa keskimäärin 425 000 katsojaa, ja se oli Nelosen katsotuin ulkomainen sarja.


title: Täydelliset naiset (4. tuotantokausi)

text: Kausi julkaistiin DVD:nä Suomessa 14. marraskuuta 2008.


title: Täydelliset naiset (4. tuotantokausi)

text: Muita keskeisiä henkilöitä:


title: Täydelliset naiset (4. tuotantokausi)

text: Vierailevat tähdet:


title: Täydelliset naiset (4. tuotantokausi)

text: Kauden päämysteeri koskee Wisteria Lanelle 12 vuoden poissaolon jälkeen palannutta Mayfairien perhettä.


title: Täydelliset naiset (4. tuotantokausi)

text: Susan Delfino on vihdoin mennyt naimisiin Mike Delfinon kanssa, mutta hänellä on vaikeuksia asettua aloilleen pelätessään Miken olevan onnettomampi kuin tämä antaa ymmärtää. Saatuaan tietää mahdollisista vaihdevuosistaan Susan saakin selville olevansa raskaana. Susanin tyttärellä Juliella on vaikeuksia asua Miken kanssa, molempien omatessa eriävät mielipiteet. Myöhemmin Susanin täytyy valita Miken ja Julien väliltä ja pysyä päätöksessään. Susan pyytää Breeltä tämän gynekologin numeroa, koettuaan nykyisen gunekologinsa Adamin kiusalliseksi tämän ollessa Katherinen aviomies. Susan synnyttää pojan. Maynard "M.J." Delfinon kauden viimeisessä jaksossa.


title: Täydelliset naiset (4. tuotantokausi)

text: Lynette Scavo sairastaa syöpää ja piilottelee asiaa ystäviltään käyttämällä omien hiuksiensa kaltaista peruukkia. Vain Tom ja Lynetten äiti Stella tietävät syövästä. Tom ja Stella yrittävät vakuuttaa Lynetten kertomaan sairaudesta ystävilleen ja lopulta kertookin menetettyään energiansa ja alettuaan voida pahoin. Lynetten syöpä häiritsee Gabriellea ja saa tämän tuntemaan olonsa vaivaantuneeksi, sillä hänen oma isänsä kuoli aikoinaan syöpään. Lynetten ongelmat Stellan kanssa jatkuvat, ja Stella päättää lievittää Lynetten kipua leipomalla marijuanaa suklaaleivosten joukkoon. Sairaudestaan huolimatta Lynette haluaa näyttää Tomin silmissä viehättävältä ja ostaakin peruukin kiihottaakseen tätä.


title: Täydelliset naiset (4. tuotantokausi)

text: Katherine Mayfair käy Lynetten hermoille Katherinen pyrkiessä naapuruston puheenjohtajaksi ja aikoessa hankkiutua eroon Wisteria Lanen "rumista" asioista; Lynette pyrkii myös puheenjohtajaksi mutta häviää Susanin vuoksi. Myöhemmin Lynette antaa Susanille anteeksi. Tapettuaan possumin ja oltuaan erittäin vihainen syövästään, lääkäri tulee käymään Scavojen kotona kertoakseen syövän olevan poissa.


title: Täydelliset naiset (4. tuotantokausi)

text: Tornadon aikana Lynetten perhe piiloutuu Karen McCluskeyn kellariin. Talo kuitenkin tuhoutuu, mutta kaikki paitsi myös talossa ollut Ida Greenberg selviävät.


title: Täydelliset naiset (4. tuotantokausi)

text: Bree Hodge tekeytyy olevansa raskaana voidakseen adoptoida Daniellen vielä syntymättömän lapsen ja kasvattaakseen sen omanaa. Bree kohtaa matkansa varrella useita esteitä vanhahkojen naisten halutessa koskettaa kasvanutta mahaa ja grillihaarukan mentyä tekomahasta läpi. Orsonin mielestä heidän pitäisi kertoa kaikille valeraskaudesta, mutta Bree kieltäytyy. Breen ex-anoppi saa tietää valeraskaudesta, mutta lupaa pitää asian salassa. Daniellen synnytys käynnistyy Bobin ja Leen halloween-juhlissa Daniellen ollessa pukeutunut Breeksi. Adam, joka lupaa olla kertomatta kellekkään, auttaa pienen Benjamin Hodgen maailmaan. Danielle päättää antaa Breen kasvattaa lapsensa ja lähtee Fairview'sta, luultavasti collegeen. Andrew muuttaa pois perheen luota ajatellessaan Breen pitävän tätä "virheenä".


title: Täydelliset naiset (4. tuotantokausi)

text: Gabrielle Lang on onneton avioiduttuaan Victorin kanssa ja haluaa takaisin yhteen Carlosin kanssa, ja päinvastoin. Pari ei kuitenkaan voi olla yhdessä, Carlosin tuntiessa olevansa syyllinen Edien itsemurha yritykseen. Edie löytää tiedot Carlosin laittomasta tilistä ja kiristää tätä sen avulla. Edie saa satiaisia solariumista ja satiaiset joutuvat tämän kautta Carlosille, Gabriellelle ja Victorille. Edie tajuaa Carlosilla ja Victorilla olevan suhteen ja palkkaa yksityisetsivän. Edie saa etsivältä kuvia suutelevasta Carlosista ja Gabriellesta ja näyttää kuvat Victorille. Tornadon saapuessa Wisteria Lanelle Carlos ja Victor joutuvat tappeluun ja juurikun Victor on aikeissa tappaa Carlosin aidan lauta lävistää tämän ja Carlos sokeutuu. Gabrielle saa tietää Victorin hautajaisissa, ettei saa senttiäkään Victorin omaisuudesta ja niinpä Carlos ja Gabrielle menettävät kaiken rahansa.


title: Täydelliset naiset (4. tuotantokausi)

text: Edien lavastaessa oman itsemurhayrityksensä Carlos tuntee asiasta syyllisyyttä eikä sen vuoksi jätä Edietä vaikka rakastaakin Gabriellea. Edie saa selville Carlosin laittomasta tilistä ja kiristää tätä sen avulla. Edie saa selville Carlosin ja Gabriellen suhteesta ja näyttää Victorille yksityisetsivältä saamansa kuvat suutelevasta parista. Gaby ja Edie joutuvat tappeluun tornadon lähestyessä Wisteria Lanea ja Edien hallussa olevat tiedot laittomasta tilistä lentävät tornadon mukana pois. Tornadon iskiessä Edie ja Gabrielle sopivat ystävyytensä.


title: Täydelliset naiset (4. tuotantokausi)

text: Myöhemmin Edie saa tietää Benjaminin olevan oikeasti Austinin ja Daniellen lapsi. Edie yrittäessä kiristää tiedolla Breeta, Bree tunnustaa tekonsa muille kotirouville. Nelikko lähestyy Edieta ja häätävät tämän pois naapurustosta.


title: Täydelliset naiset (4. tuotantokausi)

text: Katherine Mayfair palaa Wisteria Lanelle Chicagosta uuden aviomiehensä Adamin ja tyttärensä Dylanin kanssa. Kaksitoista vuotta sitten Dylan ja Julie olivat parhaita ystäviä, vaikkeu Dylan muista nykyisin Juliesta tai Wisteria Lanella asumisesta mitään. Katherine ja hänen vanha ystävänsä Susan vahvistavat entistä ystävyyttään, vaikka Katherine ei tulekaan toimeen Breen kanssa. Katherine väittää ystävilleen muuttaneensa naapurustoon pitääkseen huolta sairaasta tädistään, mutta yksityinen keskustelu Katherinen ja tämän miehen välillä kertoo muuta.


title: Täydelliset naiset (4. tuotantokausi)

text: Kauden viimeisen jakson lopussa edetään viisi vuotta eteenpäin, jolloin näemme Susanin palaamassa tyttöjen pokeri-illasa vielä nimeämättömän miehen (Gale Harold) luo, jota hän suutelee ja ilmeisesti jonka kanssa hän asuu.


title: Täydelliset naiset (4. tuotantokausi)

text: Lynette palaa kotiin ja löytää Tomin sekä poliisiauton ulkoa. Polisi juttelee Tomille tämän pojan varastettua auton huviajelulle. Lynetten sanoessa puhuttuaan Porterin kanssa, Tom sanoo että tällä kertaa auton varasti Preston.


title: Täydelliset naiset (4. tuotantokausi)

text: Bree palaa kotiin ja Andrew toivottaa tämän tervetulleeksi, sanoen New York Timesin toimittajan olevan puhelimessa ja haluvan Breelta haastattelun (tämän ollessa nykyisin kuuluisa kokki). Orson kutsuu Breeta yläkerrasta.